

KRAPINSKO - ZAGORSKA ŽUPANIJA

DJEČJI VRTIĆ BUBAMARA

DONJA STUBICA

Toplička 27 A

49240 Donja Stubica  
Tel/fax: 049/287-724  
e-mail: djecji.vrtic.bubamara@kr.t-com.hr

**GODIŠNJE IZVJEŠĆE O OSTVARIVANJU PLANA I PROGRAMA RADA DJEČJEG VRTIĆA BUBAMARA ZA ODGOJNO-OBRAZOVNU 2022./2023. GODINU**

Izvješće izradili:

Snježana Benko, ravnateljica

i stručni djelatnici vrtića

Donja Stubica, kolovoz 2023.

**Sadržaj:**

[1. UVOD 2](#_Toc145059256)

[1.1. Programi Dječjeg vrtića Bubamara 3](#_Toc145059257)

[1.2. Pripravnici i studenti 3](#_Toc145059258)

[2. USTROJSTVO RADA 4](#_Toc145059259)

[3. MATERIJALNI UVJETI 5](#_Toc145059260)

[4. NJEGA I SKRB ZA TJELESNI RAST I ZDRAVLJE DJECE 9](#_Toc145059261)

[4.1. Zaštita na radu 9](#_Toc145059262)

[4.2. Higijensko – epidemiološki nadzor 9](#_Toc145059263)

[4.3. Aktivnosti i sadržaji ostvareni na području zdravstvene zaštite: 9](#_Toc145059264)

[4.4. Izvješće zdravstvenog voditelja 10](#_Toc145059272)

[5. ODGOJNO – OBRAZOVNI RAD 18](#_Toc145059286)

[5.1. TJELESNI I PSIHOMOTORNI RAZVOJ 18](#_Toc145059287)

[5.2. SOCIO – EMOCIONALNI RAZVOJ I RAZVOJ LIČNOSTI 19](#_Toc145059288)

[5.3. SPOZNAJNI RAZVOJ 19](#_Toc145059289)

[5.4. GOVOR, KOMUNIKACIJA, IZRAŽAVANJE I STVARALAŠTVO 20](#_Toc145059290)

[5.5. PROJEKTI 20](#_Toc145059291)

[5.6. TABLICA AKTIVNOSTI 33](#_Toc145059293)

[5.7. PROGRAM PREDŠKOLE 36](#_Toc145059294)

[5.8. MALE VEZILJE 37](#_Toc145059306)

[5.9. FOLKLORNA SKUPINA 38](#_Toc145059307)

[5.10. CAP PROGRAM 39](#_Toc145059308)

[5.11. PROGRAM ZA POTENCIJALNO DAROVITU DJECU 41](#_Toc145059309)

[6. STRUČNO USAVRŠAVANJE I NAOBRAZBA 44](#_Toc145059320)

[6.1. Stručno usavršavanje u ustanovi 44](#_Toc145059321)

[6.2. Stručno usavršavanje izvan ustanove 46](#_Toc145059322)

[7. SURADNJA S RODITELJIMA 46](#_Toc145059323)

[8. SURADNJA S DRUŠTVENOM SREDINOM 47](#_Toc145059324)

[9. VREDNOVANJE 49](#_Toc145059325)

[9.1. Vanjsko vrednovanje 49](#_Toc145059326)

[9.2. Samovrednovanje 49](#_Toc145059327)

[10. OSTVARENJE PLANA STRUČNOG SURADNIKA PSIHOLOGA 50](#_Toc145059328)

[11. OSTVARENJE PLANA STRUČNOG SURADNIKA LOGOPEDA 53](#_Toc145059335)

[12. OSTVARENJE PLANA RAVNATELJA 70](#_Toc145059336)

[13. FINANCIRANJE 74](#_Toc145059343)

# UVOD

Dječji vrtić Bubamara je predškolska ustanova koja ostvaruje programe odgoja i obrazovanja s ciljem osiguravanja kvalitetnih uvjeta za optimalan razvoj što većeg broja predškolske djece s područja grada Donja Stubica i okolnih mjesta i gradova koji nemaju predškolsku ustanovu, sa željom i obvezom da pomogne roditeljima u brizi za sigurnost i odgoj djece.

Tijekom odgojno - obrazovne godine 2022./2023. trudili smo se maksimalno moguće ostvariti Godišnji plan i program rada usvojen u rujnu 2022. godine.

Način rada i kriteriji kvalitete odgojno - obrazovne prakse koju provodimo u našem vrtiću temelje se na načelima Nacionalnog kurikuluma, Godišnjem planu i programu te Kurikulu ustanove. Radili smo na unaprjeđenju kvalitete odgojno - obrazovne prakse. Smjer u kojem idemo temelji se na suvremenom shvaćanju djeteta, humanističkim vrijednostima i znanstvenom pristupu. Dijete i njegov cjeloviti razvoj koji je praćen, dokumentiran i vrednovan unutar ustanove, osnova je razvoja našeg kurikula. Razvojno primjeren kurikul promoviramo gradeći partnerske odnose s roditeljima koje uključujemo u zajedničko promišljanje dobrobiti djeteta i njegova optimalnog razvoja.

Dječji vrtić Bubamara je tijekom 2022./2023. godine redovnim programom obuhvaćao djecu od navršene prve godine života do polaska u osnovnu školu. U provedbi Godišnjeg plana i programa i Kurikula vodimo se objektivnim znanstvenim pristupom temeljenim na opažanju, dokumentiranju i vrednovanju odgojno - obrazovne prakse u nekoliko segmenata: analizi zdravstvene, pedagoške i ostale dokumentacije; planiranju, praćenju i vrednovanju odgojno – obrazovnog procesa (tjedno); implementacijom spoznaja i vještina dobivenih temeljem istraživanja tema od posebnog interesa odgojitelja (godišnje); procjenama odgojitelja putem Godišnjeg izvješća za odgojnu skupinu (na kraju odgojno obrazovne godine); različitim oblicima dokumentiranja aktivnosti djece i dokumentiranja aktivnosti odgojitelja; anketama i procjenama uspostavljenih suradničkih odnosa s roditeljima. Nastojali smo kritički promišljati vlastitu praksu, te podizati kvalitetu odgojno - obrazovnog procesa usklađenog sa stvarnim potrebama djeteta.

Početkom odgojno - obrazovne godine u ustanovu je upisano 159 -ero djece, a do kraja odgojno – obrazovne godine u ustanovi je boravilo 168-ero djece. Rad se odvijao u tri jasličke i pet vrtićkih dobnih skupina. U svim našim aktivnostima i realizaciji programa imali smo pomoć i podršku roditelja. Vrtić i obitelj moraju djelovati kao usklađena zajednica, jer će samo tako naša djeca osjetiti da ih roditelji i mi volimo onakve kakvi jesu, poštujemo, prihvaćamo njihove želje i potrebe te im tako pomažemo da izrastu u sretne i zadovoljne ljude.

U povezivanju roditelja i vrtića želimo biti što transparentniji, informirati roditelje o svemu što se u vrtiću događa, poticati ih da sudjeluju u kreiranju programa. Roditelji često od odgojitelja traže stručnu pomoć, što je znak da stječu sve više povjerenja u naše stručno znanje i sposobnosti.

U ljetnom periodu nije bilo nikakvih problema. Početkom lipnja su provedene ankete o nekorištenju usluga dječjeg vrtića tijekom ljeta te se je prema tim rezultatima organizirao godišnji odmor odgojitelja na način da je u periodu veće dolaznosti djece (prva polovica srpnja i kraj kolovoza) radio veći broj odgojitelja. S druge strane, u periodu manje prisutnosti djece (kraj srpnja i prva polovica kolovoza) godišnji odmor je koristio veći broj odgojitelja. Na taj način smo izbjegli veliki broj djece po skupinama. U odnosu na ankete, tjedna dolaznost djece tijekom srpnja i kolovoza je bila manja za 10-ak djece ili više, ali nikada veća u odnosu na ankete. Ankete su pomogle i kod racionalnog planiranja jelovnika i nabave hrane.

# Programi Dječjeg vrtića Bubamara

* Redovni cjelodnevni (10–satni) program
* Program predškole -kraći program predškole za djecu koja nisu polaznici vrtića
* Program igraonice – za djecu koja nisu polaznici vrtića
* Program rada s potencijalno darovitom djecom

# Pripravnici i studenti

Odgojiteljica koja je u prethodnoj 2021./2022. odgojno – obrazovnoj godini bila zaposlena u statusu odgojitelja - pripravnika uspješno je u prosincu 2022. godine položila stručni ispit.

Stručna praksa studenata ranog i predškolskog odgoja (njih 5) realizirana je tijekom ožujka, travnja, svibnja i lipnja 2023. godine.

# USTROJSTVO RADA

U prizemlju objekta boravila su djeca vrtićkog uzrasta raspoređena u pet dobnih skupina i polaznici predškole. Program igraonice se nije odvijao zbog nedovoljnog broja zahtjeva (samo četiri).

Na katu su boravila djeca jasličkog uzrasta u tri dobne skupine.

Sva djeca koja su koristila usluge vrtića i jaslica su s područja Grada Donja Stubica.

Ustrojstvo rada vrtića i jaslica vremenski je bilo usklađeno s radnim vremenom i potrebama roditelja.

Rad se odvijao svakodnevno (osim subote) od 5,30 –15,30 sati, a do 17,00 sati je bio organiziran produženi boravak djece - dežurstvo.

Primarni program provodio se u pet vrtićkih dobnih skupina– mlađoj, srednjoj, mješovitoj, starijoj I. i starijoj II. skupini te tri jasličke skupine.

|  |  |  |
| --- | --- | --- |
| Vrtić | Mlađa skupina | 22 djece |
|  | Srednja skupina | 23 djece |
|  | Starija I. skupina | 26 djece |
|  | Starija II. Skupina | 27 djece |
|  | Mješovita skupina | 17 djece |
| Jaslice | Mlađa skupina | 14 djece |
|  | Starija skupina | 20 djece |
|  | Mješovita skupina | 19 djece |
| Ukupno |  | 168 djece |

U pet vrtićkih skupina radilo je 10 odgojitelja, a u jaslicama 6 odgojitelja. U dvije skupine su radila dva pomoćnika za djecu s teškoćama na pola radnog vremena.

Program predškole u Dječjem vrtiću (dvije grupe) provodio je odgojitelj zaposlen na neodređeno vrijeme za obavljanje poslova u programu predškole za djecu koja ne pohađaju vrtić i igraonicu. Zbog malog broja djece, a samim time i neisplativosti, djeca koja spadaju u područne škole Vučak i Lepa Ves program predškole su pohađala također u vrtiću.

|  |  |  |  |
| --- | --- | --- | --- |
| PODACI O DJELATNICIMA | | | |
| ZAPOSLENICI PO STRUKTURAMA | | BROJ IZVRŠITELJA | UGOVORENO RADNO VRIJEME (TJEDNO SATI) |
| 1. | Ravnateljica | 1 | 40 |
| 2. | Psihologinja | 1 | 40 |
| 3. | Logopetkinja | 1 | 40 |
| 4. | Zdravstveni voditelj | 1 | 20 |
| 5. | Odgojiteljice | 17 | 40 |
| 6. | Pomoćnici za djecu s teškoćama | 2 | 20 |
| 7. | Voditeljica računovodstva | 1 | 40 |
| 8. | Glavna kuharica | 1 | 40 |
| 9. | Pomoćna kuharica | 1 | 40 |
| 10. | Spremačice | 3 | 40 |
| 11. | Domar | 1 | 40 |

# MATERIJALNI UVJETI

Za kvalitetu rada ustanove područje prostorno - materijalnih i tehničkih uvjeta rada je od velike važnosti. Na življenje i učenje djece, ali i odraslih, utječe svaka intervencija u prostoru koja može osnažiti, ali i osiromašiti proces učenja. Sam objekt dječjeg vrtića u kojem borave djeca jasličkog i vrtićkog uzrasta u potpunosti odgovara svojoj namjeni. Vanjski i unutarnji prostor lijepo je uređen za boravak djece i djelatnika. Unutarnji prostor sadrži osam prostorija za boravak djece, odgovarajući sanitarni prostor za djecu i osoblje, dvoranu za tjelesnu i zdravstvenu kulturu, blagovaonicu, kuhinju i poslovni prostor (računovodstvo, ravnateljica, psiholog, zdravstveni voditelj i logoped).

Osim unutarnjeg prostora, vanjski čine zelene površine ispred ustanove koje su lijepo uređene i zasađene cvijećem, velika terasa i vanjsko igralište.

Redovito su izvršavani popravci polica, stolova i stolica, sprava na igralištu.

Velika pažnja je posvećena uređenju unutarnjeg prostora za igru i boravak djece. Naglasak je stavljen na opremanje prostora bogatstvom materijala u kojemu će dijete izraziti svoj simbolički izričaj te biti u interakciji s prostorom. S tim ciljem, odgojitelji i stručni tim propituju i promišljaju, te izražavaju potrebe za opremanjem skupina.

U obogaćenom i poticajnom okruženju djeci se nude brojne mogućnosti eksperimentiranja, istraživanja, stjecanja i provjeravanja novih spoznaja. Namještaj je prilagođen uzrastu i sigurnosti djece uz mogućnost mijenjanja njegove namjene i kombiniranja u razne forme.

U želji da vrtić bude mjesto smislenog i kvalitetnog življenja, učenja i razvoja djece prostor je koncipiran kao radionica za istraživanje i mjesto za grupno i individualno stjecanje novih znanja. Stoga smo djeci omogućili svakodnevno aktivno bavljenje mnogobrojnim aktivnostima, istraživanje, manipuliranje, eksperimentiranje s različitim predmetima, materijalima, te aktivno sudjelovanje u životno - praktičnim aktivnostima. Djeca uče putem materijala za realizaciju programa za rad s djecom i didaktike. U vrtiću su se redovito vršili pregledi od strane zaštite na radu, kao i sanitarni pregledi, protupožarni aparati redovito su se pregledavali, a kutije s prvom pomoći redovito su se nadopunjavale.

Tijekom ljetnih mjeseci okrečene su sobe dnevnog boravka djece te garderoba i hodnici prema potrebi.

Dopunili smo vrtićku knjižnicu novim slikovnicama, kao i stručnom literaturom potrebnom odgojiteljima za rad i stručno usavršavanje.

Za kuhinju je nabavljena Ritter rezalica u vrijednosti 2.050,00 kn i tava s dvije ručke za 1.237,50 kn. Također je nabavljena i posuda za otpadno jestivo ulje u vrijednosti 938,75 kn. Također je nabavljena vaga i štapni mikser.

Nabavljene su nepropusne plahte u vrijednosti 1.150,00 kn.

Od Stolarije Rusan nabavljena je prematalica za mješovitu jasličku skupinu u vrijednosti 3.937,50 kn.

Nabavljeni su garderobni ormari za odgojitelje i spremačice koji su nedostajali u vrijednosti od 4.170,00 kn.

Zbog problema s odvodom, sanirana je kupaona mješovite jasličke skupine i pregrada ograda za wc školjku za istu.

Nabavljen je komposter polietilen 1000 L u vrijednosti 1.762,50 kn.

Za lakše obavljanje poslova domaru nabavljena su kolica za slaganje u stogove u vrijednosti 1.961,25 kn.

Iz projekta „Logopedska čekaonica“ financiran je i nabavljen laptop s pripadajućom opremom u vrijednosti 6.323,81 kn za potrebe rada logopeda. Također i tepison, namještaj, didaktika i stručna literatura za kabinet logopeda.

Za potrebe rada ravnatelja i zdravstvenog djelatnika nabavljena su dva računala s pripadajućom opremom u vrijednosti 20.375,00 kn te printer za stručne suradnike u vrijednosti 3.568,75 kn.

Nabavljeni su uredski programi za računovodstvo u vrijednosti 25.000,00 kn.

Za računovodstvo je nabavljen bežićni telefon u vrijednosti 179,90 kn.

Nabavljen je sef u vrijednosti 999,90 kn.

Ispred vrtića je postavljen koš za smeće nabavljen za 1.293,75 kn.

U Trgovini Ana i Sport Visionu u Zaboku nabavljena je radna obuća za zaposlenike.

Firma Energoatest izvršila je redovita ispitivanja hidranata, kotlovnice, zaštite na radu.

Firma Tuttoluxo izvršila je redoviti servis i zamjenu dotrajalih dijelova pročišćivača vode.

Financirana je edukacija dvije odgojiteljice za rad prema Montessori načelima.

Zbog kvara i dotrajalosti perilice rublja, nabavljena je nova u vrijednosti 424,64 EUR.

Nabavljena je nova kosilica i flakserica.

Za Božić je za svako dijete nabavljena jedna slikovnica za poklon.

Nabavljeni su tepisi, namještaj i didaktika za Montessori program.

Za sve sobe dnevnog boravka su nabavljene zavjese od firme ABBA TENDE u vrijednosti 45.425,00 kn.

Od nagrade dobivene od Krapinsko zagorske županije na manifestaciji „Zagorje - Trnac starih sorata voća“ nabavljene su povišene gredice te dječji alat za vrt.

Na ulazna vrata vrtića je montirano tipkalo i promijenjena brava, te su na vanjskim vratima garderobe i čajne kuhinje također promijenjene brave radi veće sigurnosti djece.

Izvršena je provjera vjerodostojnosti diploma odgojno – obrazovnih djelatnika.

Nabavljen je materijal za odgojno – obrazovni rad u iznosu od 5.763,24 EUR.

Uz raznovrsna didaktička sredstva i pomagala u suradnji s roditeljima prikupljali smo pedagoški neoblikovane materijale za rad i igru i njima gotovo svakodnevno dopunjavali sobe dnevnog boravka.

Trgovina KRK nam je donirala novčana sredstva za nabavu Nikolinjskih poklona za djecu Dječjeg vrtića.

IPA HRVATSKA SEKCIJA (Međunarodno policijsko udruženje) je kao i prijašnjih godina donirala prometne bojanke za djecu čiji sadržaj doprinosi većoj sigurnosti djece u prometu.

Zagorska razvojna agencija donirala je slikovnice / bojanke i drvene bojice za djecu od tri godine do polaska u školu koje su nastale kroz njihov projekt CRO-SI-SAFE, a koje su vezane za postupanje u opasnostima, katastrofama i masovnim nesrećama.

Od strane STUB-KLUBA iz Donje Stubice vrtiću je doniran hotel za kukce, drveni jeleni koji su krasili dvorište vrtića po zimi te drvene ručno rađene žardinjere u koje smo posadili cvijeće i jagode. Za to posebnu zahvalu upućujemo Zvonimiru Babiću.

Odgojitelji su u suradnji s roditeljima tijekom godine zahvaljujući donacijama raznog oblikovanog i neoblikovanog materijala opremali formirane centre aktivnosti u svojim skupinama.

Zadnjeg dana mjeseca svibnja je završen projekt Logopedska čekaonica. Predan je završni izvještaj te je Agencija za mobilnost i programe EU projektu dodijelila 95/100 bodova i odobrila isplatu sredstava u punom iznosu od 7.583,77 EUR. Projekt je proglašen primjerom dobre prakse.

Osnivač Grad Donja Stubica se javio na Poziv za prijavu projekata usmjerenih na poboljšanje materijalnih uvjeta u dječjim vrtićima u 2023. godini prijavivši uređenje i opremanje našeg vrtićkog igrališta koje je u lošem stanju te nedovoljno sigurno za boravak djece. Prema Odluci o raspodjeli financijskih sredstava za projekte usmjerene na poboljšanje materijalnih uvjeta u dječjim vrtićima u 2023. godini, Klasa: 001-01/23-01/24, URBROJ: 519-02-1/6-23-1 od 2. lipnja 2023. godine Osnivaču je dodijeljeno 16.644,59 EUR. Opremanje igrališta kreće na početku odgojno – obrazovne 2023./2024. godine.

# NJEGA I SKRB ZA TJELESNI RAST I ZDRAVLJE DJECE

# Zaštita na radu

Svi djelatnici na svom radnom mjestu koriste zaštitnu odjeću i obuću, redovito su upućivani na sanitarne preglede kako je određeno zakonom, a novi djelatnici su upućeni na obuku zaštite na radu i protupožarne zaštite i uspješno je položili. Svi zaposlenici su upoznati s radom na siguran način, protokolima ponašanja u izvanrednim situacijama, a osposobljeni je tim za zaštitu i spašavanje.

Ormarići i kutije prve pomoći postavljene su na tri strateški različita mjesta u ustanovi tako da je materija za pružanje prve pomoći svima lako dostupan, a materijali su redovito nadopunjavani.

# Higijensko – epidemiološki nadzor

Zavod za javno zdravstvo KZŽ provodio je sukladno zakonskim propisima i ugovorima sanitarne preglede i uzimanje uzoraka za analizu hrane i vode, briseve ruku djelatnica u kuhinji, briseve pribora za jelo i radnih površina. Svi nalazi su zadovoljili propisane kriterije.

Dezinsekciju i deratizaciju prostora provodilo je poduzeće Salubris d.o.o. sukladno sklopljenom ugovoru. Nisu evidentirane pojačane infestacije.

Dezinfekcija sanitarnih čvorova provodi se najmanje tri puta dnevno, stolovi koji služe za konzumaciju obroka dezinficirali su se prije podjele i nakon konzumacije obroka. Igračke su dezinficirane najmanje jednom tjedno, a tkanine i plišanci oprani u perilici.

Svako dijete ima zasebno označen krevet i posteljinu koja se mijenja najmanje jednom tjedno.

Za vrijeme boravka djece na svježem zraku, prostorije su kontinuirano i pojačano provjetravane.

Obroci su konzumirani u soba odgojnih skupina, odnosno u blagovaonici kad su to epidemiološke mjere usmjerene na COVID-19 dozvoljavale,.

# Aktivnosti i sadržaji ostvareni na području zdravstvene zaštite:

* Svakodnevna jutarnja tjelovježba, tjelesne aktivnosti na svježem zraku, šetnje, vježbe na razvojnom poligonu, strukturirani sat tjelesnog odgoja
* Usvajanje vještina i navika vezanih uz osobnu higijenu
* Kultura objedovanja, samostalnost kod posluživanja
* Zaštita i samozaštita
* Obilježavanje Tjedna zdravlja u vrtiću
* Obilježavanje Svjetskog dana zdravlja
* Obilježavanje Hrvatskog olimpijskog dana
* Edukacija roditelja o metodama prevencije bolesti, očuvanja i unaprjeđivanja zdravlja, zdravih stilova življenja



# Izvješće zdravstvenog voditelja

# Higijensko-epidemiološki nadzor

* Provođenje kontrole mikroklimatskih uvjeta u sobama odgojnih skupina
* Kontrola higijenskih uvjeta u sobama i sanitarnim čvorovima vizualnim pregledima
* Provođenje trijaže djece kod dolaska u vrtić u skladu s mogućnostima u odnosu na radno vrijeme te educiranje djelatnika o postupanju uslijed uočavanja simptoma i znakova koji značajno ukazuju na postojanje zarazne bolesti. Provođenje trijaže bilo je posebno važno u periodu intenzivnih oboljenja od uzročnika SARS-CoV-2
* Kontinuirani nadzor pobola i poduzimanje dodatnih mjera preventivne zdravstvene zaštite prema potrebi što se odnosilo isključivo na simptomatologiju bolesti probavnog sustava (povraćanje, proljev) i respiratorne infekcije prije ili nakon dokazivanja prisutnosti novog koronavirusa
* Nadzor nad ispravnošću sanitarnih iskaznica djelatnika dječjeg vrtića
* Nadzor nad zdravstvenom sposobnošću radnika utvrđenom kod medicine rada
* Nadzor provođenja mjera preventivne zdravstvene zaštite ostalih djelatnika vrtića

Prostor odgojnih skupina spremačice su čistile svakodnevno u skladu s mogućnostima i preporučenim mjerama. Razina higijenskih uvjeta u skupinama nije uvijek bila zadovoljavajuća. Skupine nisu bile adekvatno očišćene u trenucima iznenadnih bolovanja kada je narušena dinamika rada tehničkog osoblja do trenutka povratka ostalog tehničkog osoblja s bolovanja. U svrhu podizanja higijenskih standarda potrebno je analizirati postojeći plan čišćenja te pronaći korektivna rješenja u skladu s postojećim resursima.

Provođenje trijaže vezano uz pandemiju COVID-19 podrazumijevalo je razmjenu informacija na razini odgojitelj-roditelj o zdravstvenom stanju djeteta, naročito tjelesnoj temperaturi djeteta. Djeci se u vrtiću mjerila temperatura beskontaktnim termometrom nakon doručka, a vrijednosti su bilježene na posebnu listu sve do ukidanja gotovo svih specifičnih preventivnih mjera usmjerenih prema koronavirusu.

Djelatnici su prema uputama dezinficirali svoju obuću i ruke kod ulaska u objekt na postavljenim dezinfekcijskim barijerama te su mjerili svoju tjelesnu temperaturu beskontaktnim termometrom i vrijednosti evidentirali na predviđenu listu sve do ukidanja gotovo svih specifičnih preventivnih mjera usmjerenih prema koronavirusu.

Prema sklopljenim ugovorima HZJZ je dva puta uzeo otiske s površina kuhinjskog pribora, površina i ruku kuharica, a jednom godišnje rađena je analiza vode na uzročnike zaraznih bolesti. Dezinsekcija, deratizacija i dezinfekcija je obavljena od strane ovlaštene tvrtke prema ugovornim obvezama dva puta godišnje.

|  |  |  |  |
| --- | --- | --- | --- |
| **RB.** | **VRSTA KONTROLE** | **VRŠITELJ KONTROLE** | **UČESTALOST** |
| **1** | Mikrobiološka čistoća u objektima za proizvodnju i promet namirnica i predmeta opće uporabe (otisci) | ZZJZ KZŽ | 2 x godišnje |
| **2** | Mjere dezinfekcije, deratizacije i dezinskecije prema HACCP planu | Salubris d.o.o. | 2 x godišnje |
| **3** | Kemijska i mikrobiološka analiza vode za piće | ZZJZ KZŽ | 1 x godišnje |
| **4** | Mikrobiološka kontrola stolice, zdravstveni pregled i otkrivanje kliconoštva | ZZJZ KZŽ | 1 x godišnje |
| **5** | Kontrola temperature hladnjaka, termičke obrade hrane,čistoće radnih površina i pribora u kuhinji prema HACCP planu | Glavna kuharica  Zdravstveni voditelj | Svakodnevno  Najmanje jednom u dva tjedna |
| **6** | Sistematski pregled zaposlenika | Medicina rada KZŽ | Svake druge godine |

# Osiguravanjem fizičkih sigurnosnih uvjeta za boravak djece

* U suradnji s ostalim djelatnicima radila se analiza materijalnih uvjeta prostorija za boravak djece s ciljem otkrivanja elemenata, konstrukcija, dijelova konstrukcija koji pridonose povećanom riziku od ozljeda. U tom pogledu napravljene su promjene na dvorištu gdje je bilo nužno eliminirati dio sprava ili njihovih dijelova.
* Nadzor fizičkih sigurnosnih uvjeta i upućivanje na promjene u prostoru u slučaju procjene da se radi o povećanom riziku od nastajanja ozljeda djece ili djelatnika. Na ovom području rađene su korektivne mjere rasporeda pranja hodnika te jasnije signalizacije za mokar pod. Nadzor dvorišta u odnosu na insekte obavljao je domar.

# Nadzor i prilagođavanje HACCP sustava

* Nadzor dokumentiranja i provođenja mjera u procesu pripreme i podjele hrane opisanih u sklopu dokumentacije u odnosu na kritične točke i kritične kontrolne točke
* Suradnja s djelatnicama kuhinje i ravnateljicom u pogledu osiguravanja uvjeta za nesmetan rad prema propisanim zahtjevima HACCP sustava za kuhinje dječjih vrtića
* Edukacija djelatnika kuhinje o novinama koje se planiraju implementirati u rad kuhinje s ciljem osiguravanja bolje usluge na području prehrane

Prema uputama sanitarne inspekcije uvedena su dvije nove radnje minimalnog opsega u proces skladištenja i dokumentiranja uskladištene hrane.

Ove godine provođenje HACCP sustava u dijelu „prevencija križne kontaminacije alergenima“ doseglo je značajan rizik s obzirom da se iz godine u godinu povećava broj djece s utvrđenim alergijama te drugim kroničnim nezaraznim bolestima koje uvjetuju poseban režim prehrane dok prostor i radni sati kuhinjskog osoblja ostaju isti.

# Rad na području prehrambenih navika i standarda

* Analiziranje postojećih jelovnika i izrada plana noviteta u suradnji s glavnom kuharicom i ravnateljicom
* Suradnja u izrađivanju jelovnika u odnosu na zakonske propise i zdravstvene preporuke o zastupljenosti skupina namirnica
* Suradnja u aktivnostima odgojitelja s ciljem poticanja djece na konzumiranje cjelovitog obroka koji im je poslužen
* Predlaganje i suradnja s odgojiteljima i ravnateljicom na području planiranja aktivnosti s ciljem poticanja djece na zdravstveno poželjan način prehrane
* Rad na otkrivanju djece s prehrambenim ograničenjima te obnavljanje podataka prema potrebi kod već poznatih slučajeva takvih ograničenja
* Edukacija ostalih djelatnika o mjerama opreza vezano uz prehrambena ograničenja pojedine djece s ciljem prevencije neželjenih alergijskih reakcija ili drugih imunoloških reakcija organizma djeteta s ograničenjem u prehrani
* Suradnja s djelatnicama kuhinje na području osiguravanja jelovnika s adekvatnim zamjenama za djecu s ograničenjima u prehrani
* Edukacija kuhinjskog osoblja i odgojitelja koji dolaze u neposredan kontakt s djecom koja imaju ograničenja u prehrani na minimalne količine (visoki stupanj alergije, alergija na gluten)

Planiranje tjednih jelovnika podrazumijevalo je kombiniranje preporuka za planiranje prehrane djece predškolske dobi, dostupnosti količine i kvalitete namirnica od dobavljača i prehrambenih navika većine djece. Ciljevi planiranja jelovnika bili su ponuditi djeci što je moguće raznovrsniju hranu uz upotrebu što više povrća, a da pri tome djeca zbog izgleda, kombinacije okusa, usvojenih navika i stavova ne ostanu gladna jer nisu pojela niti jednu ponuđenu namirnicu. Uslijed globalnog poskupljenja namirnica i energenata uslijedio je i pad kvalitete i raznovrsnosti u prehrani s obzirom na dostupne financijske uvjete.

# Rad na području svakodnevne tjelesne aktivnosti

Prema viđenom, odgojitelji su gotovo u svim uvjetima uspjeli realizirati oblik tjelesne aktivnosti, a za istaknuti je i inicijativa skupine „Krijesnice“ koja je podobne uvjete na dvorištu (hladovina, položaj u odnosu na sunce) koristila za tjelesne aktivnosti u popodnevnom terminu nakon ručka. Nastavlja se velika zastupljenost tjelesnih aktivnosti kao i prethodnih godina te se rad zdravstvenog voditelja na ovom području usmjerio na uvjete koji pridonose boljim rezultatima (hidracija, isticanja potrebe za uklanjanjem nepotrebnih slojeva odjeće dok traje ciljana aktivnost, kombinacija trajanja i intenziteta aktivnosti na otvorenom u skladu za dob).

# Suradnja s odgojiteljima

* Dvosmjerno informiranje o zdravstvenom stanju djece, naročito u slučajevima zaraznih bolesti, alergijskih reakcija, prehrambenih ograničenja i višebrojnih akutnih oboljenja unutar skupine ili vrtića
* Suradnja na području primjene posebnih i dodatnih higijensko-epidemioloških mjera (provođenje mjera iz uputa HZJZ-a vezano uz zaštitu od COVID-19)
* Suradnja u otkrivanju djece s prehrambenim ograničenjima te izradi plana prehrane za tu djecu i kako ih implementirati u svakodnevni rad (raspored sjedenja, uzimanje tuđe hrane, križne kontaminacije alergenima, način upotrebe PNM-a i rastresitog materijala)
* Suradnja u planiranju i provedbi aktivnosti s ciljem preventivne zdravstvene zaštite djece naročito na području higijenskog pranja ruku i prevencije prekomjerne tjelesne težine
* Suradnja na području informiranja roditelja o aktualnim zdravstvenim rizicima tijekom godine (gliste, vodene kozice, koronavirus, mononukleoza, šarlah, streptokokne angine, dječje zarazne osipne bolesti)
* Uvođenje nužnih promjena u proces proslave rođendana (dozvoljene namirnice te ugrađivanje promocije zdravih stilova života kako u svaki drugi proces rada pa tako i kod proslave rođendana)

Velik dio cjelokupne suradnje odvijao se sa skupinom „Krijesnice“ prvenstveno zbog prisutnosti djeteta s nereguliranim dijabetesom gdje sam ujedno proveo i najviše sati u direktnom radu s djecom kao zamjena za odgojiteljice uslijed njihova izbivanja ili preraspodjele. Bila je to prilika za sve uključene djelatnike da se pobliže upoznaju sa specifičnostima u radu s tako oboljelim djetetom, tehnologijom koja se koristi kao pomoć u nadzoru šećera te kada i kako reagirati na izmjerene vrijednosti u odnosu na planirane aktivnosti.

Suradnja je također ostvarena i nužnim uključivanjem u odgojno-obrazovne elemente rada koje obavlja odgojitelj uslijed zamjena kolegica na bolovanjima i godišnjim odmorima. U tom pogledu rad zdravstvenog voditelja (prvenstveno elementi preventivne zdravstvene zaštite) ukomponiran je u planirane verzije aktivnosti i poticaje odgojiteljica te skupine.

# Suradnja sa stručnim timom i ravnateljem

* Razmjena zapažanja i informacija relevantnih za stanje djeteta u odnosu na različita specifična područja rada
* Savjetovanje s ciljem holističkog pristupa djetetu uslijed pojave problemskih situacija i poteškoća
* Uključivanje u izradu plana aktivnosti i postupanja spram roditelja ili odgajatelja s ciljem osiguravanja cjelovitog pristupa djetetu uslijed situacija koje to zahtijevaju (djeca s poremećajima u prehrani te druge alergijske reakcije, fizička ograničenja zbog ozljeda)
* Suradnja u provedbi plana rada spram djece s posebnim potrebama prema dobivenim uputama
* Suradnja u izradi preventivnih zdravstvenih programa i aktivnosti tijekom godine prema potrebama
* Suradnja u provedbi edukacije i/ili informiranosti ostalih djelatnika o aktualnim zdravstvenim prijetnjama (respiratorne infekcije, probavne infekcije, asimptomatski osipi, COVID-19)
* Suradnja u provedbi specifičnih i dodatnih preventivnih higijensko-epidemioloških mjera prema potrebi (higijenske mjere uslijed pojave većeg broja probavnih infekcija, opasnost od COVID-19)
* Suradnja u provođenju aktivnosti spram djece s posebnim potrebama, alergijskim reakcijama, prehrambenim ograničenjima te prilagođavanje procesa rada s ciljem izbjegavanja nepotrebnih rizičnih situacija
* Suradnja na području nadzora higijenskih uvjeta prostora dječjeg vrtića, reorganizacije rada tehničkog osoblja, osiguravanju opreme za rad spremačica

# Suradnja s roditeljima

* Prijenos informacija s ciljem rane prevencije zaraznih bolesti i primjene specifičnih i dodatnih higijensko-epidemioloških mjera uslijed pojave većeg broja viroza nespecifičnog uzroka, probavnih infekcija, asimptomatskih osipa, COVID-19
* Informiranje roditelja putem letaka o aktualnim zdravstvenim opasnostima s ciljem upućivanja na provođenje mjera od strane roditelja kako bi se umanjila mogućnost širenja bolesti (vodene kozice, virusna gripa, bolesti uzrokovane krpeljima, peta i šesta osipna bolest, COVID-19)
* Razmjena informacija oko prehrane djece s alergijama na prehrambene proizvode, odnosno njihovih prehrambenih navika kod kuće te modela koji se koriste za pomoć djeci u takvim situacijama.
* Konzultacijski rad s roditeljima djece kod kojih je objektivnim mjerenjem utvrđena povećana tjelesna aktivnost u odnosu na percentilne krivulje za određenu dob djece. Ovdje je bilo nužno izdvojiti dvoje djece za koju se provodi dodatan nadzor te upućivanje roditelja na ostvarivanje prava iz zdravstvene zaštite kroz zdravstveni sustav kako bi se spriječio razvoj kroničnih poteškoća i bolesti kao posljedica prekomjerne tjelesne težine.

# Suradnja sa stručnim službama izvan vrtića

* Razmjena informacija s izabranim liječnicima upisane djece vezano uz pojavu dječjih zaraznih bolesti (osipna oboljenja nepoznate etiologije)
* Suradnja sa zavodom za javno zdravstvo KZŽ o mjerama zaštite, samozaštite i informiranja roditelja kod pojave zaraznih bolesti i pandemije uzrokovane COVID-19, kretanje parazitarnih žarišta unutar županije
* Planiranje provedbe preventivnih aktivnosti za zaštitu zdravlja zubi s patronažnom sestrom Doma zdravlje Donja Stubica

# Preventivna zdravstvena zaštita, zdravstveni odgoj djece i djelatnika

* Rad na području prehrambenih navika koje pogoduju optimalnom rastu i razvoju djeteta putem pripremljenih aktivnosti za djecu u suradnji s odgojiteljima
* Nadzor pobola preko informacija dobivenih na liječničkim potvrdama, od liječnika nadležnih za djecu polaznike dječjeg vrtića, od roditelja i odgojitelja te vizualnom inspekcijom stanja djece.
* Informiranje djelatnika i roditelja o prisutnim bolestima koje se lako šire i zdravstvenim prijetnjama koje su uvjetovane klimatskim promjenama. Informacije su prenošene usmenim putem, pisanim letcima (šarlah, vodene kozice, streptokokna angina, gripa, COVID-19, infektivna mononukleoza)
* Praćenje rasta i razvoja djece preko parametara dobivenih iz suodnosa visine, težine, dobi i spola. Ove godine detektirano je dvoje djece s jasno definiranom prekomjernom tjelesnom težinom.
* Sudjelovanje u aktivnostima odgojnih skupina u kojima sam radio kao zamjena odgojitelja u vrijeme bolovanja, godišnjih odmora
* Nastavak organizacije rada i vođenja vrtićke dramske skupine B.U.B.E. koja je uspješno provela 2 različite predstave raspoređene za djecu svih dobnih skupina a kroz njih su se odašiljale poruke o važnosti higijenskih navika, utjecaju hrane na zdravlje djece, predrasudama o povezanosti vanjskog izgleda čovjeka i njegove osobnosti, važnosti prepoznavanja i iskazivanja emocija, vrijednosti prijateljstva i ljubavi. Predstave su snimane tako da su iste dostupne odgojiteljima na vrtićkom laptopu te se mogu koristiti u odgojno obrazovne svrhe.
* Edukacija odgojitelja i stručnih suradnika o osnovnim pojmovima i mehanizmima dijabetesa te specifičnostima rada u grupi u kojoj se nalazi dijete s dijabetesom te reedukacija djelatnika o postupku zbrinjavanja djeteta s febrilnim konvulzijama
* Uključivanje i planiranje aktivnosti iz područja zdravstvenog odgoja u skupinama „Krijesnice“ gdje sam proveo ponajviše vremena uslijed funkcije zamjene za odgojitelja u specifičnim situacijama bolovanja i samoizolacije uzrokovanih pandemijom
* Upotreba digitalnih resursa za interaktivno prezentiranje važnosti hidracije u svakodnevnom životu te važnosti očuvanja pitke vode i racionalnoj upotrebi vode

# Statistika pobola i evidencija težih ozljeda

Za razdoblje od 01.09.2022. – 31.08.2023. evidentirali smo 529 bolovanja što je prouzrokovalo 3187 dana izostanka zbog bolesti. Prema tim podacima bolovanje djece je u prosjeku trajalo 6,5 dana. Prosjek mjesečnog pobola iznosi 40,83 bolesnih i 265,58 dana izostanka.

Najveći pobol zabilježili smo u Listopadu i Studenom, ukupno 150 bolesnih i 821 dana izostanka 32% tih bolovanja posljedica je nespecificiranih respiratornih oboljenja i povišene tjelesne temperature bez drugih simptoma i znakova bolesti.

Evidentirano je 5 teže ozlijede od kojih su 2 ozljede prijelom kosti i 3 ozljede glave koje su zahtijevale postavljanje šavova ili kopčica.

**A) broj bolovanja**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **GRUPA /**  **MJESEC** | **1** | **2** | **3** | **4** | **5** | **6** | **7** | **8** | **ZBROJ** |
| 09 | 7 | 6 | 3 | 10 | 1 | 7 | 8 | 4 | **46** |
| 10 | 18 | 6 | 10 | 12 | 3 | 4 | 16 | 2 | **71** |
| 11 | 5 | 13 | 8 | 19 | 9 | 8 | 12 | 5 | **79** |
| 12 | 12 | 4 | 7 | 11 | 3 | 5 | 6 | 1 | **49** |
| 01 | 3 | 5 | 10 | 2 | 0 | 3 | 8 | 3 | **34** |
| 02 | 6 | 5 | 11 | 4 | 3 | 4 | 2 | 3 | **38** |
| 03 | 12 | 2 | 7 | 6 | 5 | 2 | 11 | 3 | **48** |
| 04 | 6 | 1 | 4 | 12 | 1 | 6 | 4 | 3 | **37** |
| 05 | 6 | 7 | 8 | 6 | 5 | 4 | 9 | 5 | **50** |
| 06 | 5 | 7 | 14 | 2 | 4 | 1 | 4 | 2 | **39** |
| 07 | 6 | 3 | 7 | 7 | 1 | 1 | 2 | 0 | **27** |
| 08 | 0 | 2 | 5 | 3 | 0 | 0 | 1 | 0 | **11** |
| **UKUPNO** | **86** | **61** | **94** | **94** | **35** | **45** | **83** | **31** | **529** |

**B) broj dana izostanka zbog bolovanja**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **GRUPA**  **MJESEC** | **1** | **2** | **3** | **4** | **5** | **6** | **7** | **8** | **ZBROJ** |
| 09 | 37 | 32 | 11 | 37 | 8 | 37 | 35 | 18 | **215** |
| 10 | 118 | 34 | 40 | 53 | 15 | 25 | 103 | 8 | **396** |
| 11 | 45 | 74 | 46 | 96 | 32 | 34 | 65 | 33 | **425** |
| 12 | 91 | 24 | 30 | 54 | 15 | 17 | 31 | 10 | **272** |
| 01 | 50 | 34 | 47 | 8 | 0 | 8 | 52 | 9 | **208** |
| 02 | 80 | 18 | 62 | 17 | 4 | 31 | 15 | 10 | **237** |
| 03 | 97 | 11 | 29 | 34 | 56 | 17 | 102 | 14 | **360** |
| 04 | 20 | 6 | 19 | 106 | 5 | 46 | 24 | 27 | **253** |
| 05 | 25 | 59 | 44 | 33 | 42 | 23 | 65 | 35 | **326** |
| 06 | 33 | 50 | 57 | 10 | 59 | 23 | 28 | 11 | **271** |
| 07 | 39 | 13 | 41 | 49 | 6 | 5 | 18 | 0 | **171** |
| 08 | 0 | 10 | 21 | 17 | 0 | 0 | 5 | 0 | **53** |
| **UKUPNO** | **635** | **365** | **447** | **514** | **242** | **266** | **543** | **175** | **3187** |

# Stručno usavršavanje

* Kroz planirana odgojiteljska vijeća
* Putem obaveznog stručno usavršavanja za medicinske sestre-tehničare u organizaciji HKMS-a (četiri predavanja o temama iz područja zdravstvene njege bolesnika)
* Upotreba stručne literature s područja zdravstvene njege djeteta, zdravstvene sociologije i razvojne psihologije
* Konzultacije s djelatnicima HZJZ-a vezano uz promjene mjera i njihovo implementiranje u sustav rada dječjeg vrtića

# Projekcija za sljedeću godinu

U sljedećoj godini rad će se usmjeriti na individualni rad prema obiteljima gdje su evidentirana djece s prekomjernom tjelesnom težinom te važnosti kontinuiranog podsjećanja svih roditelja i djece o mnogostrukim nepoželjnim utjecajima debljina na kvalitetu i duljinu života. Također će se u prvi plan staviti maksimalno osiguravanje higijensko-epidemioloških uvjeta kako bi se pokušao kompenzirati broj oboljenja uslijed povećanja broja djece što je u direktnoj korelaciji.

# ODGOJNO – OBRAZOVNI RAD

Tijekom odgojno - obrazovne godine cjelokupan odgojno - obrazovni rad bio je usmjeren na realizaciju bitnih zadaća planiranih unutar Godišnjeg plana i programa ustanove koje su se definirale na temelju praćenja dječjih potreba i interesa.

Osnovni cilj svake planirane zadaće i sadržaja bio je stvaranje uvjeta za organizaciju i obogaćivanje aktivnosti djece radi kvalitetnog zadovoljavanja dječjih interesa i razvojnih potrebate radi unapređivanja kvalitete života djece u cjelini.

Ostvareni ciljevi, prema osnovnim razvojnim područjima:

# TJELESNI I PSIHOMOTORNI RAZVOJ

* poštovati i zadovoljavati individualne potrebe djece (naročito u jaslicama) – posebice u adaptacijskom periodu, izmjeni odmora i aktivnosti, prehrane
* uvažavati i zadovoljavati različitost dječjih potreba za odmorom – primjereno i prilagođeno korištenje vremena dnevnog odmora
* usavršavati fleksibilno konzumiranje obroka vodeći računa o individualnoj različitosti kod djece pri količini i vrsti konzumiranja hrane, te o usavršavanju samoposluživanja, čistoće, kulture prehrane
* konstantno usavršavanje kulturno – higijenskih navika – brigao sebi
* djelovati na razvoju i unapređivanju ekološke osjetljivosti djece – briga o okolini
* jačati imunološki sustav i djelovati na očuvanju zdravlja djece (boravak i igre na zraku, tjelesno vježbanje, primjereno odijevanje)
* djelovati na osiguranju sigurnosti djece uz razvijanje i usavršavanje dječje sposobnosti samozaštite (koordinacija pokreta, manipulativne sposobnosti…)
* njegovati humane odnose i komunikaciju – briga o drugima

# SOCIO – EMOCIONALNI RAZVOJ I RAZVOJ LIČNOSTI

* djelovati na zadovoljenju psiholoških potreba djece omogućavajući razvoj osjećaja sigurnosti i samopouzdanja kod djece (posebice u periodu prilagodbe)
* razvijati fleksibilnost unutar odgojno - obrazovnog procesa odgojne skupine podržavajući individualitet svakog djeteta i roditelja te bogatom ponudom poticaja za aktivnosti djece prema dječjim potrebama i interesima;
* djelovati na razvoj pozitivne slike o sebi i na razvoju humanističkih i suradničkih odnosa poštujući dječje interese i uvažavanje različitosti – učenje potrebnih životnih vještina uz samopotvrđivanje na pozitivan, prihvatljiv, zdrav i nerizičan nači

# SPOZNAJNI RAZVOJ

* poticati senzibilizaciju osjeta putem otkrivanja osobina, funkcija i odnosa
* bogatom poticajnom sredinom i raznolikošću sadržaja i aktivnosti zadovoljiti dječju radoznalost i bogatiti dječji doživljeni svijet
* podržavati i njegovati prirodnu radoznalost djeteta za vlastitu osobu i sve što ga okružuje
* obogaćivati dječju spoznaju
* poticanje konstruktivnog načina rješavanja problema
* razvijati dječju pažnju, koncentraciju i mišljenje uz poticaj na samootkrivanje i samoučenje rješavanjem djetetu bliskih i dostupnih problema na njima svojstven način
* zadovoljavati dječji interes za pisane znakove
* djelovati na senzibilizaciji djece za narodne običaje i kulturnu baštinu

# GOVOR, KOMUNIKACIJA, IZRAŽAVANJE I STVARALAŠTVO

* djelovanje na usvajanju, sređivanju i obogaćivanju svih oblika komunikacije i izražavanja kod djece bogatstvom prirodnih, društvenih i umjetničkih sadržaja u cilju osobnog unapređenja i unapređenja međuljudskih odnosa;
* bogaćenje i razvijanje dječje komunikacije, jezika i govora,
* razvijanje i usavršavanje likovnih sposobnosti djece i likovnog stvaralaštva;
* poticanje dječjeg slobodnog izražavanja svojih potreba, interesa i impresija preoblikovanjem sredine i korištenjem materijala i poticaja;
* zadovoljiti dječji interes za pismenom komunikacijom;
* njegovati suradnju i stvaralaštvo;

# PROJEKTI

# Projekti po odgojnim skupinama tijekom godine:

|  |  |  |
| --- | --- | --- |
| Naziv projekta | Odgojna skupina | Opis projekta |
| „Suradnja djece u mješovitoj skupini“ | Krijesnice | Ciljevi projekta:  - poticati međuvršnjačku suradnju  - poticati razvoj tolerancije i ljubaznosti  - poticati samostalnost djece (naglasak na mlađoj djeci)  - poticati međusobnu komunikaciju  - usvajanje pravila lijepog ponašanja (četiri čarobne riječi i strpljivo čekanje na red)  Zadaće projekta:  -Životno-praktične aktivnosti ( nalijevanje napitaka, oblačenje/ svlačenje, preobuvanje, korištenje wc-a, higijena ruku i nosa, pospremanje svojih stvari, igračaka i pribora za  aktivnosti na odgovarajuće mjesto, poticanje urednosti)  -Likovnim, dramskim, glazbenim, scenskim, govornim izražavanjem smo poticali razvoj pozitivne slike o sebi kod djece  -Svakodnevnim radom djeci je omogućeno osvještavanje i izražavanje emocija i potreba  -Usvajanje pojmova i njihova svakodnevna upotreba (četiri čarobne riječi) |
| „Pismenost“ | Srčeka | CILJEVI:  - razvoj govora i prevencija govornih poremećaja kod djece  - razvoj senzibiliteta za knjige/priče, pisanu riječ korištenjem razvojno primjerenih  slikovnica i jezičnih sadržaja  ZADAĆE:  - poticati razvoj govora i bogaćenje dječjeg rječnika  -poticati razvoj pažnje, koncentracije, pamćenja  - poticati razvoj pozitivne slike o sebi  - jačati bliskost i produbljenje emocionalnih veza s osobom koja priča  - razvijati komunikaciju, postavljanje pitanja, iznošenje mišljenja, pretpostavki, zaključaka  - poticati pravilan izgovor glasova, pravilno imenovanje riječi te strukturiranje rečenica  - poticati prepoznavanje svojih osjećaja i osjećaja drugih  - poticati razvoj mašte i kreativnosti  - poticati interes djece za pisani sadržaj  - omogućiti djeci da im pisana riječ uvijek bude na dohvat ruke  - razvijati ljubav prema knjizi  - stvoriti kod djece naviku čitanja slikovnica  - stvoriti naviku pravilnog korištenja slikovnica te pravilnog odnosa prema njima  - stjecanje novih znanja kroz pisani sadržaj  - razvijati predčitačke i predpisačke vještine  - približiti djeci pojam glasa putem igre i različitih aktivnosti (govornih, likovnih, glazbenih)  - razvijati svijest o postojanju simbola za svaki glas, uočavanje veza između glasa i slova  - poticati suradnju i prijateljski odnos s vršnjacima  AKTIVNOSTI:  - pričanje priča  - listanje slikovnica  - slikopriče, slikopjesme „Jesenska košara“, „Zaigrana lopta“, „Veseli dan leptira“, „Sunce  i mačka“; „Jesen“, „Jesen na putu“, „Sladoled“  - pokrivaljke sa slovima  - slaganje riječi prema predlošku: imena, razni pojmovi (slova na čepovima, filcu - vješanje  na špagu, taktilna slova)  - „pecanje“ slova  - igra „abecedna gusjenica“  - početno slovo (kartice slika+slovo)  - modeliranje slova plastelinom  - slaganje gumbića po linijama  U sklopu projekta, ali i na nivou vrtića, organizirali smo „Noć knjige“ kao zajedničko druženje roditelja i djece uz pričanje priča i igre slovima. Jedna je mama za tu prigodu napisala posebnu priču „Jankec“ vezanu uz problematiku dijeljenja igračaka i pjesmu koju djeca iz skupine vole i često pjevaju. Druženju se odazvalo 8-ero roditelja te su bili oduševljeni zabavnom i interaktivnom izlaganju priča. |
| „Brojevi“ | Srčeka | CILJEVI:  - probuditi dječju znatiželju za matematiku u svijetu oko nas  - usvojiti osnovne matematičke pojmove  ZADACI:  - poticati razvijanje sposobnosti uočavanja veza između broja i simbola broja  - poticati razvoj sposobnosti rješavanja problema  - poticati razvoj operativnog mišljenja (logičko zaključivanje, grupiranje, razvrstavanje,  pridruživanje, nizanje)  - razvijanje logičkog razmišljanja rješavanjem matematičkih zadataka  - omogućiti djeci da nauče pronalaziti različite načine kako se može riješiti matematički  problem  - poticati pažnju, koncentraciju, pamćenje, ustrajnost u radu  - poticati razvoj fine motorike šake  - poticati međusobnu suradnju, druženje, igru  - razvijanje sposobnosti za samostalni rad  AKTIVNOSTI:  - plakat s brojevima, dlanovima i količinama  - nizanje drvenih oblutaka, tjestenine, slamčica na špagu prema brojevima i količinama  - umetaljke (pomponi u čepove, štapovi, drveni oblici u čašice, brojevi)  - pokrivaljke (iste količine, broj i količina)  - naticaljke (bodlje na ježa)  - puzzle – slika prema brojevima  - memory: broj + količina  - igre s pravilima – igre kockom  - slaganje gumbića po linijama  - bojanke prema brojevima  - dlanovi od filca – zbrajalica  - drvene perlice na špagi - brojanje  - spajalice – iste količine  - modeliranje plastelinom brojeva na podlošku  - brojalice  - „školica“  Sada sva djeca mehanički broje barem do 10, dio njih prepoznaje brojeve, povezuje ih s količinom, s lakoćom prebrojavaju predmete,  rješavaju zadatke pridruživanja, uspoređuju količine.  Projekt je trajao kroz cijelu godinu, a djeca su s veseljem i zanimanjem prihvaćala ponuđene  sadržaje. Ipak su od svih aktivnosti najviše uživali u igri kockama, gdje su se uz pojam broja, brojanje, učili i poštivati pravila te prihvaćati uspjeh i neuspjeh.  U 2. mjesecu smo u suradnji sa srednjom vrtićkom skupinom „Gumbeki“ održali „Noć  matematike“, zajedničko druženje roditelja i djece uz razne matematičke igre. |
| „ Lijepa naša Hrvatska“ | Ježići | Cilj ovog projekta je što bolje upoznati gradove u Hrvatskoj te omogućiti djeci da steknu određena znanja i predodžbe o zemlji u kojoj žive i o gradovima koji se tu nalaze. Također, cilj je odgovoriti djeci na mnogobrojna pitanja kao što su: kako nastaje grad, što se sve u gradu nalazi, tko upravlja gradom, kako je koji grad dobio ime, znamenitosti gradova i njihova važnost za nas i cijeli svijet.  Zadatak projekta je usvajanje novih pojmova grad, gradonačelnik, država Hrvatska te upoznavanje djeteta sa novim institucijama kao  što su zgrada općine, muzej, kazališta, sud, banka, crkve. Utjecati na razvoj percepcije, prije svega vizualne promatranjem fotografija na plakatima. Utjecati na povećanje i bogaćenje rječnika te razvoj govora kroz razgovor i prezentiranje plakata, prepričavanje, gledanje i komentiranje viđenog na plakatima.  Razvijati sposobnost za zajedničku igru, aktivnost, rad s manjom skupinom na zadatcima nakon prezentiranog plakat (djeca su  pripremila pitanja za prijatelje o gradu koji su prezentirali). Poticati i omogućiti djeci koja su povučenija i samozatajna da se istaknu u skupini i da dođu do izražaja, te da ih se potakne da se oslobode straha od javnog nastupa i odvaže na javni nastup ispred prijatelja. Omogućiti kreativne i raznovrsne oblike izražavanja bojom, papirom i neoblikovanim materijalom u aktivnostima nakon prezentacija. Maksimalno zadovoljavanje dječje inicijative i znatiželje  poticanjem na razmišljanje o gradu, očuvanje i upoznavanje djeteta s kulturno povijesnim znamenitostima grada , tradicijskim elementima i običajima, povezivanje poznatog sa nepoznatim, zaključivanje na osnovi provedenih aktivnosti. |
| „Brojevi“ | Gumbeki | Projekt je započeo kada su djeca pokazala veliki interes za svijetleći stol koji smo ponudile djeci sa pripadajućim elementima. Interes je trajao nekoliko dana, a nakon toga djeci su u kutićima ponuđene razne stolno- manipulativne igre koje su omogućile djeci da se zainteresiraju za brojeve kao i matematiku.  Zadaci projekta:   * Razvijanje logičkog razmišljanja rješavanjem matematičkih zadataka * Dodatno proširivanje novim matematičkim znanjima predvođenim predškolskim sadržajima Razvijati matematičke sposobnosti brojenja, prepoznavanja veličina geo. oblika * Uspoređivati predmete po veličini i količini * Prepoznavati vizualne simbole koji označavaju brojeve   Cilj projekta:   * Probuditi dječju znatiželju za matematiku u svijetu oko nas * Usvojiti osnovne matematičke pojmove * Omogućiti da djeca sama nauče pronalaziti različite načine kako se može riješiti matematički problem   Aktivnosti u sobi:   * Izrezivanje raznih oblika, usvajanje pojmova veliko, veće, najveće * Ispisivanje brojeva kredom po crnim slovima, brisanje krede * Matematički bingo * Pokrivaljka sa čašama na kojima su ispisane točkice (od 1 do 6) * „školica“- igra sa pravilima (brojevi do 10) * Društvena igra sa kockom (parkiraj sve aute u garažu) * Domino- brojevi do 6 * Izrezujemo škarama brojeve * Svijetleći stol sa pripadajućim elementima * Puzzle- spoji slike raznih predmeta sa odgovarajućim brojem * Bojanje slike prema određenom kriteriju (boje) dobivamo broj   Održana je radionica za roditelje i djecu povodom noći matematike gdje su i djeca i roditelji aktivno sudjelovali u aktivnostima koje su osmislili odgojitelji. |
| „Grožđe“ | Gumbeki | Projekt započinje nakon što su djeca počela pričati kako su bili u berbi i što su sve radili u berbi. Dio djece koji nije bio u berbi također se uključio u razgovor. U tom razdoblju smo i u vrtiću dobivali grožđe za voće te su ga djeca imala prilike opipavati, dirati, promatrati njegovu unutrašnjost. Djecu najviše zanimaju aktivnosti kroz neposredno iskustvo i u tim aktivnostima sudjeluje najviše djece.  Zadaci projekta:   * Poticanje prirodne znatiželje * Korištenje svih svojih osjetila * Poticanje kreativnosti * Razvijanje vještina planiranja   Cilj projekta:   * Razvijanje govorne komunikacije kod djece * Poticati djecu da uče na vlastitim iskustvima i spoznajama * Stvoriti uvjete da djeca sama vode aktivnost * Razvijanje logičkog razmišljanja * Približiti djeci prirodu kroz aktivnosti vezanu na temu grožđe * Približiti djeci grožđe kao zdravu i slatku poslasticu   Aktivnosti u sobi:   * Slike raznog grožđa, berbe, preše * domaći plastelin koji djeca oblikuju i manipuliraju s njim radeći formu grožđa * u maloj prešici djeca tiskaju grožđe i piju sok koji su dobili tiskanjem * pokus sa octom i sodom bikarbonom * grafomotoričke vježbe izrezuje se grožđe, spajaju se isprekidane crtice u oblik grožđa * povećalom se promatra i istražuje unutrašnjost grožđa * rezanje bobica nožićima * pisanje riječi prema predlošku sa stiropornim kockicama sa slovima * bojanje grožđe raznim likovnim tehnikama, salvetama se oblikuju bobice koje se lijepe u oblik grožđa |
| „Zanimanja ljudi“ | Loptice | Izletom u igraonicu Minipolis djeca raspravljaju o viđenim zanimanjima te raspravljaju što rade njihovi roditelji.  Ciljevi projekta  - upoznati glavna obilježja zanimanja bliskih osoba u djetetovu okruženju  - uočavati posebnost i važnost pojedinog zanimanja  Zadaci projekta  - poticati radoznalost prema određenom zanimanju  - razvijati djetetovu svijest o važnosti pojedinog zanimanja  - razvijati sposobnosti uočavanja odnosa i veza među ljudima  Trajanje projekta  Projekt traje 4 mjeseca, od odlaska na izlet u studenom 2022. do ožujka 2023. godine.  Roditelji u projektu  Roditelji djetetu prezentiraju svoje zanimanje i ulogu na radnom mjestu, prikupljaju  fotografije i izrađuju plakat kojeg dijete donosi u skupinu i prezentira prijateljima. Uključuju  se gotovi svi roditelji i reakcija je vrlo pozitivna.  Aktivnosti provedene u sklopu projekta  Prema dječjim interesima u skupini oformljujemo centre aktivnosti koji obuhvaćaju  zanimanja: liječnik, veterinar, frizer, prodavač, poštar, učiteljica, odgojiteljica, majstor,  građevinar, glumac, pekar, znanstvenik (istraživač).  Kroz provođenje projekta djeca su spoznala važnost pojedinog zanimanja. Proširili su svoje  znanje o uočavanju odnosa i veza među ljudima kao i povezanost zanimanja s potrebnim alatima i vještinama za rad. |
| „ Slikovnica u jaslicama“ | Jagodice | Odgojna skupina „ Jagodice“ je mještovita jaslična skupina. U ovoj skupini prisutno je  suradničko učenje. Djeca koja su već prepoznavala pojedina slova pokazivala su ih mlađoj djeci u skupini. Ishod suradničkog učenja u ovome projektu je razvoj senzibiliteta za čitanje priča i bajka te razvoj pamćenja ( aktivnog slušanja), koncentracije i prepoznavanje slova. Djeca od 1-2 godine naučili su listati slikovnice, brinuti se o slikovnicama, držati ih urednim i pospremati na mjesto. Djeca od 2-3 godine, imali su koncentracije 5 minuta za slušanje priče. Nakon nekog vremena koncentracija je postala sve duža. Razvili su govor (prepričavanje, verbaliziranje osobnih dojmova, mišljenja) i obogatili rječnik novim pojmovima. Djeca od 4 godine znala su prepoznati slova iz svojeg imena i napisati ih na papir. Svakodnevnim čitanjem knjiga razvili su koncentraciju pa su se mogli usmjeriti na slušanje čitave priče ili bajke. Ulazili su u svijet mašte, pričali svoje priče što smo nadogradili s razvojem likovnog stvaralaštva. U ovome projektu koristili smo lutku pričalicu koja je bila interaktivna lutka te su ju djeca koristila za različite igrokaze, ponavljali su situacije iz knjiga i slično. Kroz ovaj projekt potaknuli smo djecu koja nisu voljela pričati da se otvore te izađu iz svojih okvira. Kroz projekt „Slikovnica u jaslicama“ djeca su postala svjesna važnosti slikovnice. Razvila su mnoge spoznaje i percepciju svijeta oko sebe ali i izmišljenih svjetova zahvaljujući bajkama i basnama. Počela su pokazivati interes za slovima, brojevima i bojama koji nas uvode u nove spontane i planirane aktivnosti. Većina djece poboljšala je aktivno slušanje i govorno izražavanje. |
| „Promet“ | Loptice | Potaknuti prometnom igraonicom koja se održava u igraonici Minipolis djeca pokazuju  zanimanje za prometnim znakovima i vozilima.  Ciljevi projekta  - stjecanje osnovnih znanja o prometu  - osposobljavanje za lakše snalaženje u svojoj prometnoj okolini  Zadaci projekta  - upoznavanje s prometnim znakovima i njihovim značenjem  - upoznavanje osnovnih pravila u prometu  - poticanje na logičko zaključivanje i samostalno rješavanje problema  - razvoj prostorne percepcije i stjecanje iskustva kretanjem u prometu  Trajanje projekta  Projekt traje 6 mjeseci, od odlaska na izlet u studenom 2022. do svibnja 2023. godine.  Aktivnosti provedene u sklopu projekta  Naša iskustva u prometu svakodnevno smo bogatili i proširivali čitajući priče, usvajajući  recitacije, pjesmice i likovno se izražavajući.  Zaključak  Djeca su kroz provođenje projekta obogatila i proširila svoja znanja o prometnim pravilima,  spoznala su važnost pravilnog ponašanja u prometu, te su jačali socijalne vještine kroz  suradnju i dogovaranje u igri. |
| “ Boje” | Točkice | Cilj našeg projekta bio je djeci pružiti kreativno i stimulativno okruženje te istovremeno upoznati ih s osnovnim i sekundarnim bojama. U svim ponuđenim aktivnostima djeca su aktivno sudjelovala,  otkrivali su boje, razlikovali ih, pridruživali iste boje i uspoređivali ih. Djeca su uz spoznavanje boja razvijala i finu motoriku prstiju i šake te koordinaciju oko-ruka. Tijekom provedbe projekta djeca su razvijala i vještine suradnje, dijeljenja igračaka, stvari razvijala socijalne vještine, surađivala oko podjele igračaka ili didaktičkih materijala. Govor djece se također  razvijao, djeca su bogatila svoj rječnik, upoznavala neke nove riječi. Nakon provedbe projekta većina djece pravilno imenuje osnovne boje, sva djeca razlikuju i pravilno  sortiraju predmete prema bojama. Nekoliko djece pravilno imenuje i sekundarne boje.  VRSTE AKTIVNOSTI:  ISTRAŽIVAČKO-SPOZNAJNE AKTIVNOSTI  - sortiranje pompona, čavlića, spužvastih oblika, kocaka prema boji, loptica  - imenovanje boje na predmetu koji pokazuje prijatelj  - manipulacija bojama-igra temperama  - manipulacija tijestom u boji i raznim predmetima  - grupiranje voća prema boji  - pronađi jednaku boju točkica  - svjetleći stol- senzorne boćice  AKTIVNOSTI S KRETANJEM:  - skoči na pravokutnik u određenoj boji  - skači u obruč u određenoj boji  - pogodi lopticom u boju na plakatu kao što je boja loptice  RAZNOVRSNO IZRAŽAVANJE I STVARANJE  - slikanje temperom u osnovnim bojama  - kolaž u osnovnim bojama  - manipulacija pjenom za brijanje  - slikanje autićima  - slikanje otiscima  - plešemo na podlozi u određenoj boji  AKTIVNOSTI ZA RAZVOJ GOVORA  -slikovnica- “Opipaj i osjeti boje”  -slikovnica- “Boje |

# TABLICA AKTIVNOSTI

|  |  |
| --- | --- |
| **NAZIV AKTIVNOSTI /  MJESEC PROVEDBE** | **OPIS AKTIVNOSTI** |
| **RUJAN, LISTOPAD, STUDENI** | |
| 3.10.2022. Dan starijih osoba | - nastup folklorne skupine vrtića u Parku Jure Stubičanca |
| 6.10.2022.posjet Domu za rehabilitaciju Pustodol | - grupa djece iz skupine „Ježići“ posjetila je Dom za rehabilitaciju Pustodol, zajednička radionica i igra s korisnicima Doma, donacija igračaka prikupljenih u suradnji s roditeljima |
| 8.10.2022. – 26. županijska izložba Zagorje, trnac starih sorata voća i voćnih prerađevina | - u prigodnom programu nastupila je vrtićka folklorna skupina, vrtić je osvojio dvije nagrade: 1.000,00 kn za najveći broj prerađevina starih sorata voća i 500,00 kn za najbolji tradicijski bakin kolač od starih sorata voća ili njihovih prerađevina |
| 26.10.2022. predstava „Zubić vila spašava zub od Gricka i Grecke“ | - za djecu i roditelje skupina Ježići, Loptice i Krijesnice |
| 2.11.2022. – gostovanje lutkarskog kazališta Produkcija Z sa predstavom „Složna obitelj“ | - za djecu vrtićkih skupina |
| 8.11.2022. – predstava „Zubić vila spašava zub od Gricka i Grecke“ | - za djecu iz Programa predškole |
| 26.11.2022. – paljenje lampica u Fellerovom parku | Djeca vrtićkih skupina su sudjelovala u paljenju lampica u novouređenom parku u Donjoj Stubici te tom prigodom otpjevala prigodne pjesmice. |
| 29.11.2022. – izlet u Minipolis, Zagreb | - za djecu stariju od 5 godina |
| **PROSINAC,SIJEČANJ,VELJAČA** | |
| 7.12.2022. – „Gdje je nestao Krampus“- vrtićka dramska skupina | - predstava za sve vrtićke skupine povodom Nikolinja |
| 17.12.2022. – Božićna bajka | - vrtić je sudjelovao s prigodnim božićnim ukrasima koje su izradila djeca te ih izložila na štandu, a predškolarci su nastupali s božićnim pjesmama i plesovima |
| 25.1.2023. – press konferencija – predstavljanje projekta Logopedska čekaonica | Održana je konferencija za medije u svrhu predstavljanja projekta i pristupa krajnjim korisnicima na kojoj su prisustvovali predstavnici medija te vlasti (zamjenica župana, gradonačelnik, predsjednik upravnog vijeća vrtića). |
| Fašnik | Maskiranje u vrtiću, šetnja maskirane  povorke vrtićkih skupina kroz centar Donje Stubice |
| **OŽUJAK,TRAVANJ,SVIBANJ** | |
| 7.3.2023. – predstava „Četiri čarobne riječi“ Luke Vidovića | - za djecu vrtićkih skupina |
| 27.3.2023. – radionica GRIZBIZ | - u suradnji s Poduzetničkim centrom KZŽ organizirano je predavanje i radionica za djecu školske obveznike na temu zdrave prehrane. U radionici su djeca izrađivala domaći jogurt i domaće kekse koje su potom predstavili na štadnu svojim roditeljima i prikupili donacije koje su korištene za nabavu didaktike. Djeca su na taj način učila i o poduzetništvu. |
| 4.4.2023. Uskrsni sajam | Ispred vrtića održan je Uskrsni sajam. Prikupljenim donacijama roditelja nabavljene su didaktiku |
| 23.4.2023. Jurjevo u Gornjoj Stubici | Folklorna skupina vrtića nastupila je na manifestaciji *Jurjevo u Gornjoj Stubici*. |
| 6.,7. i 8.03. 2023. | Djeca školski obveznici iz odgojnih skupina Ježići, Krijesnice i Loptice sudjelovala su na radionicama za djecu u sklopu CAP programa. |
| 14., 16., 17. 03. 2023. CAP program prevencije zlostavljanja djece | - za djecu iz Programa predškole |
| 26.4.2023. Obilježavanje Međunarodnog dana vatrogasaca | Posjet vatrogasaca vrtiću, upoznavanje vrtićkih skupina s poslom vatrogasaca, razgledavanje vatrogasnog vozila, male  Vatrogasne vježbe |
| 4.5.2023. – 19. Olimpijski festival dječjih vrtića KZŽ | – osvojeno ukupno 2. mjesto |
| 16.5.2023. – roditeljski sastanak – predstavljanje Montessori programa | - za zainteresirane roditelje organiziran je roditeljski sastanak na kojem su odgojiteljice educirane za provođenje programa prezentirale principe Montessori pedagogije. Gošće predavačice su bile učiteljice i odgojiteljica iz Osnovne Montessori škole "Barunice Dedee Vranyczany" iz Zagreba. One su podijelile svoje iskustvo dugogodišnjeg rada po principima Montessori pedagogije te odgovorile na pitanja roditelja. Podršku provedbi programa dala je i Jelena Ribić Pavelić, predstavnica roditelja u našem vrtiću |
| 18.5.2023. – izlet u Samobor Greenville eko farma | - za djecu stariju od 5 godina |
| 25.5.2023. – akcija Promet nije šala ni opasnost mala u DV Lobor | - troje djece iz starijih vrtićkih skupina je sudjelovalo u tradicionalnoj manifestaciji posvećenoj sigurnosti djece u prometu |
| **LIPANJ,SRPANJ,KOLOVOZ** | |
| 1.6.2023. – 11. izložba vezilja | Izložba radova djece polaznika radionica vezenja |
| 3.6.2023. Dani grada Donja Stubica | nastup skupina Krijesnice, Loptice, Ježići i vanjske predškole |
| Za vrijeme ljetnih mjeseci je većina aktivnosti bila organizirana na otvorenom. Djeci su  omogućene igre vodom i pijeskom kao i brojne druge aktivnosti prema njihovom interesu. | |

# PROGRAM PREDŠKOLE

# U Program predškole u odgojno-obrazovnoj godini 2022./2023. bilo je uključeno 30-ero djece koja nisu bili polaznici redovitog desetosatnog vrtićkog programa. U odgojno-obrazovnoj godini održan je roditeljski sastanak te nekoliko individualnih konzultacija s odgojiteljicom i članovima stručnog tima. Tijekom godine djeca su sudjelovala u aktivnostima vrtićkih skupina (izleti, radionice, predstave, Olimpijada i slično). U rad predškole bili su uključeni članovi stručnog tima; procjene, terapije, aktivnosti. Posebna pažnja posvećena je govornom razvoju jer je uočen porast broja djece s teškoćama u govoru. Prostorno-materijalno okruženje se prilagođavalo interesima djece te prema individualnim i razvojnim mogućnostima. Djeca su svakodnevno koristila i vanjski prostor vrtića i boravila na otvorenom. Ostvarena je dobra komunikacija s roditeljima i stručnim timom. Dvoje djece je odgođeno od polaska u prvi razred te će pohađati Program predškole i u narednoj odgojno- obrazovnoj godini.

# Govor, komunikacija, izražavanje i stvaralaštvo

# Uključivanjem djece iz Programa predškole u aktivnosti vrtićkih skupine te sudjelovanjem na predstavama djeca su potaknuta na samostalno pripovijedanje i prepričavanje priča u čemu se istaknulo jedno dijete koje pohađa dramsku skupinu. Primijećen je veliki interes za likovne aktivnosti i likovno izražavanje kod većine djece pa su tijekom godine korištena različita likovna sredstva i tehnike. Djeca su zajedno s odgojiteljicom sudjelovala u uređivanju prostora i nadopunjavanju centra aktivnosti.

# Socio-emocionalni razvoj

# Djeca su na početku bila suzdržana te je primijećen manjak samopouzdanja, strah od neuspjeha i strah od samostalnog govora pred skupinom. Na temelju toga provedene su aktivnosti za jačanje samopouzdanja, koje su uključivale i samostalan govor djece pred skupinom i odgojiteljicom. Djeca su vrlo brzo upoznala prostor kroz centre aktivnosti, birala sama prijatelje i s njima inicirala igru i aktivnosti prema svojim potrebama i interesima. Djeci se individualno pristupalo, poticala se i razvijala sigurnost i pozitivna slika o sebi.

# Spoznajni razvoj

# Posebna pažnja posvećena je istraživačkim aktivnostima koja potiču promatranje, zaključivanje i praktično provjeravanje kako bi uočili uzročno – posljedične veze kako bi djeca osnovna znanja o svijetu koji ih okružuje u čemu je uvelike pomoglo to što su djeca bila uključena u raznovrsne društvene aktivnosti.

# Tjelesni i psihomotorni razvoj

# Posebna je pažnja posvećena na poticanje fine motorike i okulomotorne koordinacije te složene motoričke vještine s kojima su djeca u početku imala veće poteškoće. Djeca su se puno kretala, organizirane su šetnje okolicom, boravak na otvorenom (vrtićko igralište, obližnje livade i šume) gdje su su imala vrijeme za slobodnu igru, ali i za planirane aktivnosti koje uključuju poskakivanje, skakanje, hodanje, trčanje, razvoj ravnoteže i koordinacije, usvajanje pravilnog držanja tijela, bacanje i hvatanje lopte, hodanje po suženoj površini. Većina dječaka trenira nogomet, a djevojčice se bave plesom ili atletikom pa nisu imali problema u ovakvim vrstama aktivnosti.

# Vrednovanje:

# U mjesecu srpnju provedena je anketa za roditelje kojom se vrednovalo zadovoljstvo roditelja provedbom Programa predškole. Anketa je provedena digitalno, a odazvalo se 9 roditelja. Roditelji su iskazali visoku razinu zadovoljstva ostvarenim partnerstvom s odgojiteljicom i stručnim timom te stručnim radim s djecom. Rezultati ankete se nalaze u prilogu.

# MALE VEZILJE

Projekt Male vezilje je započeo odgojno – obrazovne 2011./2012. godine. Idejna začetnica je gđa. Marija Krušelj i vezilje iz udruge „Stubička baština“ koje su dolazile u naš vrtić i kod djece probudile interes za vezenje.

U projektu sudjeluju djeca starije odgojne skupine. Posebno nam je drago što se uz djevojčice, uključuju i dječaci.

Osnovni cilj projekta je njegovanje kulturne baštine našeg kraja, a time i razvoj ljubavi za ručni rad kao neprocjenjivo blago Hrvatskog zagorja. Djeca su kroz projekt razvijala osjećaj za boje, kreativnost, preciznost, finu motoriku šake, a bilo je potrebno i puno strpljenja.

Postupak izrade kreće sa precrtavanjem željenog motiva s papira na platno, zatim djeca odabiru konac, navode iglu i kreću s vezenjem.

Motiva ima raznih, najčešće su to motivi iz prirode, a u blagdansko vrijeme bude tu i božićnih te uskrsnih motiva. Neki su prvi puta u ruci imali iglu i konac. Usvajali su uvođenje konca u iglu, pravilno upikavanje u platno. Pomoć odgojitelja je u početku bila konstantna, no s vremenom je bila sve manja i manja. Djeca su sama izabirala motive koje su vezli. Učili su se strpljenju, trudu, pomaganju jedni drugima. Male vezilje sastajale su se svake srijede.

Dana 1.6.2023. godine održana je izložba radova kojoj su prisustvovali roditelji. Na izložbi su sudjelovala i djeca iz folklorne skupine koji su izveli kratki program.

# FOLKLORNA SKUPINA

Ove odgojno - obrazovne godine u folklornoj skupini sudjelovala su zainteresirana djeca iz dvije starije odgojno – obrazovne skupine, njih oko 27-ero. Cilj nam je bio razvijati osjećaj pripadnosti vlastitoj kulturi i tradiciji s naglaskom na Hrvatsko Zagorje.

Zadaci:

* Omogućiti kreativni izričaj putem igre, plesa i pjesme
* Razvijati zanimanje za tradicijsko stvaralaštvo, tradicionalne instrumente i narodne nošnje
* Poticati motoriku prirodnim oblicima kretanja kroz igru i ples

Tijekom godine radilo se na raznim sadržajima i aktivnostima:

* Upoznavanje narodnih nošnji
* Prepoznavanje ritma igara s pjevanjem
* Upoznavanje s plesovima Hrvatskog Zagorja, Posavine i Međimurja

Folklorna skupina je zabilježila tri nastupa tijekom ove odgojno –obrazovne godine. Dana 3. 10. 2022. godine skupina je nastupala na obilježavanju Dana starijih osoba u Donjoj Stubici. Na samo Jurjevo, 23.4.2023. folklorna skupina je nastupila na manifestaciji *Jurjevo u Gornjoj Stubici.* Godinu su zaključili nastupom na tradicionalnoj izložbi vezilja u našem vrtiću održanoj na samom početku mjeseca lipnja.

# CAP PROGRAM

Program prevencije zlostavljanja djece (CAP program) proveli smo s djecom školskim obveznicima vrtićkih skupina „Ježići“, „Krijesnice“ i „Loptice“ te djecom iz Programa predškole.

CAP-ov model uključuje program za roditelje, stručno obrazovanje cjelokupnog osoblja vrtića, radionice za djecu u odgojnim skupinama i vrijeme za razgovor.

Ciljevi programa:

* Upoznati osobna prava
* Definirati osobno pravo na sigurnost
* Identificirati potencijalno opasne situacije
* Osvijestiti djelovanje strategija sprečavanja zlostavljanja
* Osvijestiti postojanje mreže podrške koja djeci stoji na raspolaganju

Zadaci:

* Upoznavanje s pravima djeteta
* Upoznavanje i definiranje dječjeg prava na sigurnost, a posebno prava da budeš siguran, jak i slobodan
* Identificirati situacije u kojima su ova prava narušena ili ugrožena
* Prepoznavanje situacija zlostavljanja u koje su uključeni vršnjaci
* Upoznavanje potencijalnih situacija napada s nepoznatom osobom
* Identificirati situacije zlostavljanja koje uključuju poznatu osobu
* Upoznati i uvježbati sposobnost da se kaže NE i siguran nastup u potencijalno opasnim situacijama
* Demonstrirati pružanje i primanje podrške vršnjaka u potencijalno opasnim situacijama, sigurnosni krik i osnovna ponašanja samoobrane
* Identificirati poznate osobe u svom okruženju kojima dijete može vjerovati

Tijek realizacije programa:

* + Stručni sastanci CAP tima s odgojiteljima skupina u kojima se CAP provodio: veljača i ožujak 2023.
  + održavanje predavanja za osoblje vrtića: 22.02.2023.
  + Održavanje roditeljskog sastanka o CAP programu: 28.02.2023.
  + Radionice za djecu 6.,7. i 8.03. 2023. za djecu iz redovnog vrtićkog programa
  + Radionice za djecu 14., 16., 17. 03. 2023. za djecu iz Programa predškole
  + Valorizacijski sastanak: ožujak 2023.

Protokol o obavljenim aktivnostima

Radionica za osoblje vrtića je održana 22. 02. 2023. Prisustvovale su četiri novozaposlena radnika u ustanovi (Anja Godinić, odgojiteljica; Klara Očić, odgojiteljica; Mirjana Mlinarić, pomoćnik u inkluziji; Natalija Beljak, pomoćnik u inkluziji ).

Voditeljica radionice: Alma Kapetanović, psiholog

Evaluacija radionice za osoblje vrtića: opća ocjena radionice je odličan (5)

Predavanje za roditelje održano je 28.02.2023. Prisustvovalo je 29 roditelja. Ove odgojno- obrazovne godine u CAP program su po prvi put bila uključena djeca i roditelji iz Programa predškole.

Voditelji radionice- članice CAP tima:

Alma Kapetanović, psihologinja stručna suradnica

Zdenka Habjanec, odgojiteljica

Željka Haramustek, odgojiteljica

Evaluacija radionice za roditelje

Tablica: Aritmetičke sredine ocjena radionice za roditelje

|  |  |
| --- | --- |
| Kategorije procjene | Aritmetička sredina |
| Novost teme | 4,03 |
| Zanimljivost sadržaja | 4,8 |
| Primjenjivost sadržaja | 4.8 |
| Pripremljenost predavača | 4,9 |
| Opća ocjena radionice | 4,8 |

Radionice za djecu:

Tijekom ožujka kao priprema za CAP radionice u skupinama provedene su sve aktivnosti koje se u materijalima za provedbu CAP programa preporučuju. Razgovaralo se o neznancima, sigurnim dodirima, dobrim i lošim tajnama, zašto smijemo reći ne. Djecu se educiralo o njihovim pravima, a naročito o pravima da budu sigurna, jaka i slobodna.

Obrađene su preporučene slikovnice. Matične odgojiteljice su na evaluacijskoj procjeni radionica za djecu radionice ocijenile ukupnom ocjenom odličan (5).

# PROGRAM ZA POTENCIJALNO DAROVITU DJECU

U kolovozu 2022.godine Dječji vrtić Bubamara dobio je suglasnost za provođenje Programa za potencijalno darovitu djecu od strane Ministarstva znanosti i obrazovanja. Prema vremeniku planiranom u Programu tijekom kolovoza i rujna 2022. provedena je procjena potencijalne darovitosti u skupinama Ježići, Krijesnice i Loptice. U svrhu probira korištena su psihodijagnostička sredstva za procjenu kognitivnog razvoja djece (RPM u boji) i Torrance test kreativnog mišljenja, elementi procesne dijagnostike (didaktičke igre za višu mentalnu dob- smart games), Lista za opažanje ponašanja svojstvenih bistrom djetetu za odgojitelje, Lista pokazatelja nadprosječnosti/darovitosti po razvojnim područjima i Upitnik za roditelje darovite djece. Na temelju objedinjenih podataka u ove tri odgojne skupine detektirano je osmero djece. Održani su individualni razgovori s roditeljima detektirane djece. Roditelji su upoznati s postignutim rezultatima njihove djece, sadržajem planiranog Programa za potencijalno darovitu djecu te su potpisali „Suglasnost za uključivanje djeteta u Program za potencijalno darovitu djecu“. U razgovoru s roditeljima psihologinja stručna suradnica prikupila je podatke o specifičnim interesima, jakim i slabim stranama u razvoju te funkcioniranju u obiteljskom okruženju. Od listopada do svibanja realiziran je Program za potencijalno darovitu djecu. Zbog kvadrature prostora u kojima je provođen program djeca su podijeljena u dvije skupine, prva skupina je pohađala radionice srijedom od 9 do 10h, a druga petkom od 9 do10h.

Metode rada:

1. Individualno- s razinama složenosti
2. U paru- natjecateljske
3. Timske natjecateljske
4. Timske suradničke
5. Strukturirane igre
6. Spontane igre
7. Složene s višestrukim zahtjevima

Realizirane su sljedeće aktivnosti:

1. **Didaktičko- logičke igre**:

* perceptivni zadaci- zapazi nelogičnost, zvučni memory i memory težina, Sensino
* radni listovi
* zagonetke
* pantomima
* pokus: magnetizam- izrada kompasa
* dinosauri- proučavanje vrsta i porijekla pomoću podataka s interneta
* enciklopedija životinja
* zahtjevne logičke i strateške igre (SMART GAMES- Puzzle games): Penguins Pool Party, Pirates Jr., SnowWhite, Little red riding hood, Camelot Jr., Castle Logix, Jump in, Chicken Shuffle Jr., Jungle hide and seek, Walls & Warriors
* rad na računalu

1. **aktivnosti za poticanje kreativnosti i divergentnog mišljenja**:

* story teller kocke- osmisli svoju priču ili nastavi priču u nizu
* kreativni izumi- „Automobil budućnosti“- kako izgleda na što se pokreće; „Stroj koji loše ljude pretvara u dobre“
* nove riječi (od slova svog imena)
* neobične situacije- prepoznavanje
* Priča o Antuntunu
* Dixit karte- igra asocijacija
* kreiranje novih igara: igrokazi s figuricama, nogomet u kutiji

1. **društvene igre s višestrukim zahtjevima:**

* Set
* Jumanji
* Ubongo
* Alias
* Jenga

1. **aktivnosti za poticanje emocionalne pismenosti, socijalnih kompetencija**

**samosvijesti i samopouzdanja**

* slikovnice na temu emocija: „Emociometar gospodina Kroka“, serija slikovnica na temu osnovnih, složenih emocija te na temu empatije (Evenio)
* kako sam danas?- rad s karticama emocija: prepoznavanje, povezivanje emocija i događaja, razvoj samosvijesti
* rulet samopouzdanja
* loto emocije

Rad u maloj grupi (4-5 djece) omogućio je kvalitetan kontekst za razvoj emocionalnosti i osobnosti povezanim s potrebama potencijalno darovite djece kao što su:

* druženje sa sebi sličnima
* izazovi do točke moguće pogreške
* izlaganje uspjehu i neuspjehu- tolerancija neuspjeha, prihvaćanje neuspjeha kao sastavnog dijela procesa učenja, vrednovanje ulaganja truda, sklonost odustajanju/upornost i motivacija za rad
* izlaganje pritisku (brzina/natjecanje)
* izlaganje situacijama koje zahtijevaju strpljenje i toleranciju
* odnos prema postavljenim granicama

U usmenoj anketi o zadovoljstvu radionicama djeca su rekla kako su visoko zadovoljna iskustvom pohađanja radionica te da im je boravak u manjoj prostoriji s malim brojem djece bila prednost, a ne nedostatak. Od roditelja djece koja su pohađala Program dobivena je pozitivna povratna informacija o utjecaju Programa na djecu, uključujući veći interes za zahtjevnije logičke igre do jačanja samopouzdanja i razvoja dobre slike o sebi.

Tijekom i po završetku programa za djecu školske obveznike uključene u Program izrađena su Mišljenja o razvojnom statusu djeteta kojeg su timski napisale stručna suradnica psihologinja i odgojiteljice odgojne skupine koju pohađa dijete. Mišljenje je uručeno roditeljima s naputkom o mogućnosti procjene u vanjskoj ustanovi sveobuhvatnim testom WISC za procjenu kognitivnog statusa djeteta. Roditelji su informirani kako o pravu djeteta na individualizaciju u poučavanju u sklopu daljnjeg školovanja. U suradnji s pedagoginjom Osnovne škole Donja Stubica te budućim učiteljicama prenesene su informacije o potencijalno darovitoj djeci koja su bila uključena u Program.

Iako nisu obuhvaćenim Programom za potencijalno darovitu djecu u vidu radioničkog rada s djecom, djeca i roditelji iz Programa predškole bili su uključeni u probir potencijalne darovitosti te savjetovanje za roditelje. Djeca iz Programa predškole koja su detektirana kao potencijalno darovita upućena su u vanjske ustanove na dodatnu procjenu, a roditelji su savjetovani o pravima i potrebama potencijalno darovite djece. Odgojiteljica koja je vodila Program predškole uključila je aktivnosti i didaktičke igre za potencijalno darovitu djecu u kurikulum predškole.

Program za potencijalno darovitu djecu sufinancira Ministarstvo znanosti i obrazovanja, a financijska podrška u ovoj odgojno- obrazovnoj godini je omogućila nabavu didaktike i literature vezane uz potrebe potencijalno darovite djece. U planu je širenje aktivnosti na STEAM područje te suradnja s odgojiteljicama u ustanovi zainteresiranim za područje potencijalne darovitosti kao i vanjskim ustanovama koje potiču razvoj STEAM kompetencija kod djece.

# STRUČNO USAVRŠAVANJE I NAOBRAZBA

* održavanja sjednica Odgajateljskog vijeća
* individualnog stručnog usavršavanja
* skupnog stručnog usavršavanja u vrtiću (stručni aktivi, radionice)
* skupnog stručnog usavršavanja izvan vrtića (stručni skupovi: ravnatelja i stručnih suradnika, odgajatelja i pripravnika, savjetovanja, aktivi, stručno-zdravstveni skupovi, seminari, psihološke radionice, simpoziji, regionalna savjetovanja)
* stručne literature i časopisa

Plan stručnog usavršavanja donijet je na sjednici Odgajateljskog vijeća. Osim što je obavezno, stručno usavršavanje smatra se nužnom pretpostavkom stjecanja potrebnih znanja i vještina te vrijednosti profesionalnog rada. Stoga ono mora biti dobro planirano, kvalitetno i kontinuirano:

# Stručno usavršavanje u ustanovi

A) Usavršavanje u timu

Odgojitelji su se početkom odgojno-obrazovne godine timski (parovi odgojitelja koji rade zajedno) odlučili za jedno interesno područje i temu, a tijekom godine su proučavanjem literature i praktičnim djelovanjem proširili spoznaje o odabranoj temi te ih implementirale u svoj rad u skupini. Teme su usvojene na Odgojiteljskom vijeću početkom pedagoške godine.

Odgojna skupina Naziv teme

Jagodice Uloga slikovnice i važnost čitanja djeci jasličke dobi

Točkice Uloga igre u dječjem razvoju

Balončići Prostorno- materijalno okruženje u jaslicama

Srčeka Važnost pokreta i kretanja za cjelovit razvoj djeteta

Gumbeki Postavljanje granica u odgojno obrazovnom procesu

Loptice Razvoj predvještina čitanja i pisanja kod djece predškolske dobi

Krijesnice Kako oblikovanjem okruženja razvijati suvremeni kurikulum

Ježići Uloga odgojitelja u provođenju programa predškole

Parovi odgojiteljica su napisale kratak esej koji obuhvaća teorijske spoznaje iz pročitane literature i stručnu refleksiju na praksu u vlastitoj skupini povezano uz temu koju su odabrale. Eseji sadrže i foto zapise aktivnosti vezanih uz obrađenu temu. Eseji su predani ravnateljici i pohranjeni u stručnu dokumentaciju.

B) stručno usavršavanje putem individualnih konzultacija sa stručnim timom

- tijekom godine prema potrebi odgojiteljice i članovi stručnog tima su se sastajali vezano uz aktualne potrebe.

C) odgojiteljska vijeća – timsko planiranje mjesečnih i višemjesečnih razdoblja, dogovori oko zajedničkih aktivnosti, rješavanje organizacijskih poteškoća i sl.

D) interstručni aktivi:

* *17. 10. 2022.: „Prostorno-materijalno okruženje u dječjem vrtiću“*

Predavač: pedagoginja Biljana Vidačić Maraš iz Dječjeg vrtića Trnsko, Zagreb

Opis aktiva:

Pedagoginja je prezentirala temu „Prostorno-materijalno okruženje u dječjem vrtiću“. Tražila je odgojitelje da se uključe i ispričaju na koji način su oformljeni centri u njihovim sobama dnevnog boravka te čime se povode kad ih organiziraju. Odgojitelji su se uključili u interakciju. Pedagoginja je savjetovala odgojiteljicama da povremeno obiđu sobe dnevnog boravka svojih kolegica kako bi dobile ideju za organizaciju prostora, ali i da se ne ustručavaju savjetovati kolegicu ako uoče da bi im prostor bolje funkcionirao na neki drugačiji način.

Odgojitelji su dobili zadatak za sljedeći sastanak:

- analizirati prostorno-materijalno okruženje svoje sobe dnevnog boravka po zadanim kriterijima

-fotografirati jedan ciljani dnevni poticaj – jedna fotografija samog poticaja bez djece.

* *05. 12. 2022.: „Analiza prostorno – materijalnog okruženja svake skupine i analiza pripremljenih poticaja“*

Predavač: pedagoginja Biljana Vidačić Maraš iz Dječjeg vrtića Trnsko, Zagreb

Opis aktiva:

1.) Analiza prostorno – materijalnog okruženja svake skupine

Pedagoginja je prošla kroz analize odgojiteljica o prostorno – materijalnom okruženju soba dnevnog boravka u kojima borave sa svojom skupinom. Zajedno s odgojiteljicama je prokomentirala dobre i loše strane takve organizacije soba.

2.) Analiza pripremljenih poticaja

Pedagoginja je prikazala fotografije poticaja koje su odgojiteljice pripremile. Svaka odgojiteljica je objasnila zašto je pripremila baš takav poticaj i što je njime htjela postići. Zatim je pedagoginja prikazala fotografije poticaja koji govore sami za sebe, koji djecu potiču na akciju, potiču njihovu kreativnost i razvoj u željenom smjeru.

* *5.6. i 26.6. 2023. „Mišljenje o razvojnom statusu djeteta – izrada interdisciplinarnih preporuka“*

Predavač: Marija Brezak, stručna suradnica logopetkinja

Opis aktiva: Stručna suradnica logopetkinja pripremila je internu literaturu za lakše praćenje i stručno potkrepljeno opserviranje djeteta s teškoćama u skupini. Na aktivu se raspravljalo o funkciji standardiziranih testova te mogućnostima standardizirane i nestandardizirane procjene u skupini i individualno. Raspravljalo se p mogućnostima praćenja komunikacije, jezika, govora, senzorne obrade, igre, interesa, motorike te specifičnih ponašanja u djece s poremećajima iz spektra autizma u skupini. Zajednički se donijela preporuka o potrebnim informacijama o djetetovom funkcioniranju u skupini te utvrdili stručni termini opisivanja djetetovog ponašanja i razvojnih obilježja.

# Stručno usavršavanje izvan ustanove

Ravnateljica, odgojiteljice, zdravstveni voditelj i stručne suradnice sudjelovale su na brojnim edukacijama izvan ustanove: stručnim skupovima u organizaciji Agencije za odgoj i obrazovanje, predavanjima u organizaciji ostalih institucija uključenih u odgojno- obrazovno - zdravstveni rad s djecom i roditeljima te posjetile i surađivale s ustanovama koje se bave odgojem, obrazovanjem i terapijom predškolske djece.

Dvije odgojiteljice su u ovoj odgojno- obrazovnoj godini uz financijsku pomoć Grada Donja Stubica educirane u provedbi Redovitog (10-satnog) programa prema principima Marie Montessori. Edukacija se sastojala od 10 modula.

# SURADNJA S RODITELJIMA

Suradnja s roditeljima realizirana je putem sljedećih aktivnosti:

* 1. Informiranje i edukacija roditelja
     + svakodnevni kontakti (važne informacije kod dolaska i odlaska djece iz ustanove)
     + Individualne konzultacije roditelja i odgojitelja
     + Individualne konzultacije roditelja i stručnih suradnika
     + Razmjena informacija putem on- line grupnih aplikacija (Viber, Whatsapp)
     + Roditeljski sastanci- informativni
     + Opće informacije i prikaz odgojno- obrazovnog procesa, aktivnosti i projekata
  2. Roditeljski sastanci- edukativni:
* Emocije šestogodišnjaka
* Razvojne karakteristike djece u dobi od 2-3 godine
* Poticanje samostalnosti kod djece
* Proces prilagodbe djece u jaslicama
  1. Stručna predavanja za roditelje:
* 28. 02. 2023. CAP program za prevenciju zlostavljanja djece
  1. kutići za roditelje – tijekom godine
  2. izložbe–tijekom godine (likovni radovi, Male vezilje)
  3. druga sredstva informiranja:
     + - web stranica vrtića
       - Facebook stranica vrtića
  4. Aktivno uključivanje roditelja u rad odgojnih skupina i predškolske ustanove u cjelini- građenje partnerstva s roditeljima
     + sudjelovanje roditelja u planiranju aktivnosti-tijekom godine
     + uključivanje roditelja u odgojno - obrazovni rad– tijekom godine
     + sudjelovanje roditelja u Upravnom vijeću – tijekom godine
     + sudjelovanje roditelja u izradi igara i didaktičkog materijala – tijekom godine
     + sudjelovanje u organizaciji i ostvarenju izleta, posjeta, predstava, proslava, druženja, rekreacijskih programa – tijekom godine
     + sudjelovanje u zajedničkom uređenju vanjskog i unutrašnjeg prostora – tijekom godine
     + sudjelovanje roditelja u nabavi potrošnog materijala, sponzorstva – po potrebi tijekom godine

Tijekom mjeseca lipnja provedena je on line anketa za roditelje s ciljem procjene zadovoljstva radom Dječjeg vrtića Bubamara. Grupni rezultati koji se odnose na cijelu ustanovu analizirani i prezentirani na Odgojiteljskom vijeću u mjesecu kolovozu. Rezultati za cijelu ustanovu će se koristiti za izradu Godišnjeg plana i programa za narednu godinu vezano uz suradnju s roditeljima. Rezultati ankete se nalaze i prilogu.

# SURADNJA S DRUŠTVENOM SREDINOM

Odgojno - obrazovna funkcija vrtića ne može se ostvariti samo kroz programe rada, već vrtić mora djelovati kao institucija u okviru šire i uže društvene zajednice i omogućiti djeci da steknu znanja i informacije kako bi postati punopravni aktivni dio društva. Suradnju s društvenom sredinom i ove godine smo temeljili na otvorenosti vrtića prema sredini u kojoj živimo i djelujemo.

Ostvarena je suradnja s:

* Osnivačem kroz pravovremeno informiranje o rezultatima i problemima s kojima smo se susreli u svom djelovanju (unapređivanje uvjeta rada i boravka, osiguravanje materijalnih sredstava za redovno funkcioniranje vrtića);
* Upravnim vijećem kroz redovito informiranje i donošenje odluka važnih za pravovremeno, zakonito i kvalitetno provođenje Godišnjeg programa rada;
* Osnovnom školom Donja Stubica radi dogovora oko provođenja programa predškole, posjeta školi, međusobnoj suradnji u pripremi djece za upis u školu – sastanci odgojiteljica, učiteljica te članova stručnog tima vrtića i škole;
* Dječjim vrtićima s područja županije kroz razmjenu stručnih iskustava;
* Zdravstvenim institucijama radi nadzora provedbe zadaće na očuvanju zdravlja djece i zaposlenih, zdravstvenog prosvjećivanja djece i odraslih;
* Agencijom za odgoj i obrazovanje (stručno usavršavanje, savjetodavna uloga u unapređivanju ukupnog konteksta vrtića, suradnja oko pripravničkog staža);
* Ministarstvo znanosti i obrazovanja (verificiranje programa)
* Županijskim uredom i uredom državne uprave (veza resornog ministarstva i vrtića te pomoć oko realizacije određenih projekata – npr. o sigurnosti djece u prometu);
* Društvima i udrugama: Crveni križ, Društvo Naša djeca, Udruga invalida, organizacijski odbori;
* CZSS oko praćenja i djelovanja u situacijama obitelji u riziku, mogućih indikacija o kršenju dječjih prava
* Policijskom upravom Krapinsko – Zagorskom oko projekta o sigurnosti djece u prometu i konkretne pomoći; sastanci Tima za prevenciju i borbu protiv nasilja i drugih ugroza jednom mjesečno
* Medijima radi pravovremenog potpunog i stvarnog izvještavanja i informiranja o aktivnostima vrtića;
* Sportskim društvom radi ostvarenja sportskih programa
* Pučkim otvorenim učilištem Donja Stubica radi ostvarenja programa engleskog jezika i posjete knjižnici
* Dobavljačima vrtića radi materijalnog pomaganja u ostvarenju programa sponzorstvo);
* DVD Donja Stubica (obilježavanje Međunarodnog dana vatrogasaca)
* Specijalističkim dijagnostičkim ustanovama (razvojna procjena djece s teškoćama)
* Niskogradnjom Hren (donacija pijeska i zemlje za vrtićko igralište)
* Kazalištima (gostujuće predstave)
* Stub – klub Donja Stubica – donacija hotela za kukce, drveni jeleni, drvene žardinjere

# VREDNOVANJE

Vrednovanje je proces sustavnog i kontinuiranog praćenja, analiziranja i procjenjivanja uspješnosti odgojno-obrazovnog rada koji predstavlja temelj ostvarivanja napretka u kvaliteti rada ustanova. Odgojno- obrazovni proces vrednovali smo s dva aspekta: vanjskim vrednovanjem te unutarnjim vrednovanjem odnosno samovrednovanje.

# Vanjsko vrednovanje

Vanjsko vrednovanje usmjereno je na praćenje kvalitete odgojno-obrazovnih postignuća, a manje na utvrđivanje kvalitete procesa koji je prethodio tim postignućima. Provodi se prema kriterijima koji su unaprijed poznati te međusobno usklađeni. Ove odgojno- obrazovne godine verificirali smo sljedeće vrtićke programe:

1. Redoviti cjelodnevni (10-satni) program odgojno- obrazovnog rada za djecu predškolske dobi
2. Program predškole
3. Alternativni odgojno-obrazovni program prema koncepciji Marije Montessori za djecu mješovite vrtićke skupine od 3 do 6 godina

Suglasnost za provođenje programa je dalo MZOS i AZOO.

# Samovrednovanje

Samovrednovanje se odnosi na sustavan, unutrašnji proces koji je usmjeren na osvjetljavanje trenutačnog stanja u ustanovi, na utvrđivanje pozitivnih postignuća, pronalaženje problema te predlaganje strategija njihova rješenja te unaprjeđivanje postojećeg stanja. Obuhvaća procese i postignuća, odnose i uvjete unutar koji se ostvaruje odgojno-obrazovni rad. Usmjerenost na kvalitetu od svih dionika odgojno-obrazovnog procesa zahtjeva kontinuiranu stručnu refleksiju od odgojitelja-samovrednovanje i djelovanje u smjeru unaprjeđivanja kvalitete pojedinih segmenata i ustanove u cjelini. Samovrednovanje obaveza je svih dionika odgojno-obrazovnog procesa koji su izravno ili neizravno uključeni u odgojno-obrazovni proces.

Pomoću lista za praćenje prilagodbe i razvojnih lista djece, protokola za procjenu i praćenje djece s govornim i komunikacijskim teškoćama, psihodijagnostičkim i logopedskim mjernim instrumentima kao i antropometrijskim mjerenjima radilo se na praćenju i vrednovanju individualnog rasta i razvoja svakog djeteta u skupini. Timski su sagledavane procjene članova stručnog tima i opservacija odgojiteljica iz skupine te su pisana Mišljenja o razvojnom statusu djeteta koji objedinjuju podatke dobivene od stručnih suradnika i odgojitelja.

U mjesecu lipnju svi odgojno- obrazovni djelatnici su popunili Protokol za samovrednovanje odgojno- obrazovnog rada DV Bubamara za 2022./2023. godinu. Rezultati Protokola analizirani su na Odgojiteljskom vijeću koje se održalo 13.06.2023. a služit će za izradu Godišnjeg plana i programa za odgojno- obrazovnu godinu 2023./2024.

Tijekom mjeseca lipnja provedena je on- line anketa za roditelje s ciljem procjene zadovoljstva radom Dječjeg vrtića Bubamara. Odazvalo se ukupno 45 roditelja. Djelatnici su putem maila dobili uvid u rezultate ankete. Grupni rezultati koji se odnose na cijelu ustanovu prezentirani su i analizirani na zadnjem Odgojiteljskom vijeću u mjesecu kolovozu. Rezultati za cijelu ustanovu će se koristiti za izradu Godišnjeg plana i programa za narednu godinu vezano uz suradnju s roditeljima.

# OSTVARENJE PLANA STRUČNOG SURADNIKA PSIHOLOGA

# u odnosu na dijete:

* inicijalni intervjui pri upisu u ustanovu- procjena djece s posebnim potrebama
* praćenje procesa prilagodbe novoupisane djece, podrška djeci, odgojiteljima i roditeljima tijekom prilagodbe
* boravak u skupinama i opservacija djece
* uvid u medicinsku dokumentaciju
* procjena razvojnog statusa djece s indikatorima razvojnog zaostajanja
* timska izrada Individualiziranog odgojno- obrazovnog plana za djecu s kategoriziranom teškoćama u razvoju, definiranje elemenata inkluzije i praćenje napretka
* procjena potencijalne darovitosti psihodijagnostičkim instrumentima i listama za procjenu za roditelje i odgojitelje
* procjena razvojnog statusa djece i pisanje mišljenja o razvojnom status djece na zahtjev roditelja i škole (spremnost za školu)
* procjena djece s indikatorima razvojnog zaostajanja ili potencijalne darovitosti iz Programa predškole
* provedba radionica za prevenciju zlostavljanja CAP program u starijim vrtićkim skupinama „Krijesnice“, „Loptice“ i „Ježići“ i Programu predškole
* individualni rad s djecom s posebnim potrebama

# u odnosu na roditelje:

* inicijalni intervjui s roditeljima- informiranje o ustanovi, prikupljanje podataka o razvoju djeteta i obiteljskom kontekstu
* individualne konzultacije s roditeljima na odgojno- obrazovne teme: brakorazvod roditelja i psihološki rizici po dijete, usklađivanje roditeljskih stilova među roditeljima, temperatment djeteta i roditeljska slika o djetetu, opstipacija i strah od eliminacije kod djece jasličke dobi, poteškoće regulacije ljutnje kod djeteta i obiteljski stres, karakteristike potencijalno darovite djece i podrška u obitelji, razvojna odstupanja i upućivanje na procjene u vanjske institucije, upućivanje potencijalno darovite djece na procjenu u vanjske institucije radi sveobuhvatne procjene i individualizacije u školi, inkluzija djece s komunikacijskim teškoćama i djece s Down sindromom, introvertiranost i emocionalna prilagodba, spremnost za školu, postavljanje granica u odgoju, osamostaljivanje i podrška emocionalnom sazrijevanju
* uključivanje djece s teškoćama u razvoju u tretman vanjskih specijaliziranih ustanova i stručnjaka (preporuke, educiranje i podrška roditeljima)
* roditeljski sastanak CAP program prevencija zlostavljanja
* roditeljski sastanak „Prilagodba na vrtić“
* roditeljski sastanak „Program predškole“
* roditeljski sastanak „Montessori program“
* izrada anketa zadovoljstva za roditelje

# u odnosu na odgojitelje:

* timske konzultacije o djeci s teškoćama u razvoju, posebnim potrebama i potencijalno darovitoj djeci prema potrebi tijekom godine
* supervizija odgojitelja vezano uz djecu sa socio- emocionalnim posebnim potrebama, usklađivanje utjecaja obiteljskog konteksta i vrtića
* pomoć u neposrednom radu s djecom s posebnim potrebama
* mentoriranje odgojiteljske prakse- odgojiteljica Ivana Rožman
* predavanje za osoblje vrtića u sklopu CAP programa prevencije zlostavljanja
* podrška odgojiteljima u projektu Montessori razvojni centar
* izrada protokola za vrednovanje te sigurnosnih protokola

# povezivanje i suradnja s društvenom sredinom

* timski sastanci s predstavnicima Osnovne škole Donja Stubica (učiteljice, pedagoginja, defektologinja) vezano uz djecu školske obveznike (izvještaj o procjeni spremnosti za školu djece školskih obveznika)
* komunikacija sa sustručnjacima iz drugih dječjih vrtića- Dječji vrtić „Zvirek“, Stubičke Toplice, Dječji vrtić “Naša radost“ Pregrada
* suradnja s Policijom i Centrom za socijalnu skrb Donja Stubica- mjesečni sastanci
* suradnja s Hrvatskom udrugom za ranu intervenciju u sklopu projekta „Koalicija za ranu intervenciju“
* suradnja s članovima upravnog vijeća i Grada Donja Stubica vezano uz usvajanje Protokola o inkluziji djece s posebnim potrebama
* suradnja sa sustručnjacima- Psihološki centar TESA, Poliklinika za zaštitu djece grada Zagreba, psihologinja Opće bolnice Zabok

# stručno usavršavanje izvan ustanove:

* 19.06.2023. on- line edukacija „Kompetencije za rad s osobama različitih seksualnih orijentacija i rodnih identiteta“ Hrvatska psihološka komora
* 23.05.2023. "Kreativnost u vrtićkom okruženju" Ksenija Ranogajec Benaković psiholog stručni suradnik, specijalist za rad s potencijalno darovitom djecom, Sekcija za razvojnu psihologiju rane i predškolske dobi
* 27.04.2023. stručni skup Stručno-metodička podrška u procesu stažiranja i pripreme za polaganje stručnoga ispita odgojitelja i pedagoga u dječjem vrtiću za područje

Krapinsko-zagorske županije, Dječji vrtić Jurek, Gornja Stubica

* 23.03.2023. Stručni skup za ravnatelje i stručne suradnike dječjih vrtića sjeverne Hrvatske „Rad s darovitom djecom predškolske dobi“, ETC Hrvatska – Centri izvrsnosti Varaždinske županije
* 28.2.2023. "Razvojna procjena" on line radionica, Hrvatska udruga za ranu intervenciju u djetinjstvu - HURID
* 14.-17.2.2023. II. zagrebački simpozij mentalnog zdravlja s međunarodnim sudjelovanjem „Nevidljive granice: Rušenje barijera u zaštiti mentalnog zdravlja“
* 14.12.2022. Javna tribina "Ustanove ranog i predškolskog odgoja i obrazovanja kao važan resurs u ranoj intervenciji u djetinjstvu", HURID
* 11.12.2022. on line interaktivne radionice za stručnjake u okviru projekta Suvremena rana intervencija- Selektivni mutizam, HURID
* 29.11.2022. 'Refleksivna praksa – alat za trajni profesionalni razvoj odgojno obrazovnih djelatnika', Pučko otvoreno učilište Korak po korak, Dječji vrtić Savica, REC projekt
* 09.11.2022. Fizika za vrtiće, KoHo pedagogija
* 28.10.2022. Izazovi stručnjaka u radu s djecom s rijetkim bolestima i/ili teškoćama u razvoju i njihovim obiteljima, Maja Bonačić, dječja psihologinja, Hrvatski savez za rijetke bolesti
* 04.10.2022. Konferencija: „Rana intervencija u djetinjstvu kao doprinos budućnosti zajednice“, Hrvatska udruga za ranu intervenciju u djetinjstvu
* 28.10.2022. Izazovi stručnjaka u radu s djecom s rijetkim bolestima i/ili teškoćama u razvoju i njihovim obiteljima, Maja Bonačić, dječja psihologinja, Hrvatski savez za rijetke bolesti djecu
* 28.09.2022. „Dijagnostika poremećaja iz spektra autizma i uloga ADOS-2 procjene“, Centar za djecu, adolescente i roditelje- Centar Dar

# ostali poslovi:

* izrada Redovitog cjelodnevni (10-satni) program odgojno- obrazovnog rada za djecu predškolske dobi, Programa predškole, Alternativnog odgojno-obrazovni programa prema koncepciji Marije Montessori za djecu mješovite vrtićke skupine od 3 do 6 godina
* Članstvo u Komisiji za upis djece u dječji vrtić- procjena potreba djece i odstupanja u razvoju
* mentorstvo pripravnice stručne suradnice psihologinje Ane Kroflin iz Dječjeg vrtića „Naša radost“ Pregrada pri Hrvatskoj psihološkoj komori
* suradnja s pomoćnicama za inkluziju, edukacija i savjetovanje
* izrada dijelova Godišnjeg plana i programa rada, Godišnjeg izvješća o ostvarivanju plana i programa rada, Verifikacije programa: nove odgojne skupine, redovni program cijele ustanove, Program predškole, Individualnih dosjea za djecu s posebnim potrebama, Osvrta na ogledne sate pripravnice, Izvješća o stažiranju
* administrativni poslovi: izrada tablica za Ministarstvo znanosti i obrazovanja i Agenciju za odgoj i obrazovanje
* Ostali poslovi i zadaće koji nisu u opisu poslova, a potrebno ih je izvršiti po nalogu ravnatelja (zamjena za odgojiteljice u neposrednom radu u odgojnoj skupini)

# OSTVARENJE PLANA STRUČNOG SURADNIKA LOGOPEDA

Godišnji plan i program rada logopeda namijenjen je svoj djeci korisnicima DV Bubamara s ciljem prevencije, probira, otkrivanja i procjene poremećaja ili teškoća u komunikaciji, jeziku, govoru, glasu, predvještinama čitanja, pisanja i/ili računanja. Dijagnostički i terapijski rad namijenjen je onoj djeci kod kojih je prisutan poremećaj, odnosno teškoća u nekom od navedenih područja logopedske djelatnosti. Godišnji plan i program rada logopeda podrazumijeva i različite oblike suradnje s obitelji djeteta, odgojiteljima, stručnim suradnicima i svim osobama koje direktno ili indirektno sudjeluju u procesu odgojno – obrazovnog rada.

|  |
| --- |
| PLANIRANE ZADAĆE I STRATEGIJE DJELOVANJA TE NJIHOVA VALORIZACIJA |
| **1.**  **U ODNOSU NA DIJETE**  **ZADAĆA: kroz sve elemente odgojno-obrazovnog rada sudjelovati u osiguravanju dobrobiti za dijete** |
| * 1. **Prevencija, probir, otkrivanje, procjena i dijagnostika govora, jezika, komunikacije te predvještina čitanja, pisanja i matematike** |
| Strategija djelovanja:  Vođenje inicijalnih razgovora s roditeljima i djetetom s ciljem upoznavanja djetetovog aktualnog razvojnog statusa i obiteljskog okruženja (novoupisana djeca) |
| Valorizacija:  Provedeni su inicijalni razgovori novoupisane djece. Prema potrebi, roditelji su pozvani na dodatne procjene kako bi se utvrdile specifične potrebe djece i potrebni uvjeti da bi se osigurala efikasna i sigurna inkluzija u skupinu. Po završetku razgovora, ravnateljica i odgojitelji su pismenim/ili usmenim putem izvješteni o razvoju djece koja dolaze u njihovu skupinu te su osigurana dva pomoćnika za  djecu s dodatnim potrebama zbog sigurnosnih razloga. |
| Strategija djelovanja:  Identificiranje i timsko opserviranje djeteta s posebnim potrebama (prolazne posebne potrebe; trajne posebne potrebe – teškoće u razvoju, darovitost) |
| Valorizacija:  Redovnim probirom i svakodnevnom izmjenom informacija o funkcioniranju djeteta u skupini detektirana su djeca koja su zahtijevala timsku procjenu i praćenje te je za dio njih i pristup u suradnji s roditeljima bio timski. Kao najveći izazov pokazala se nesustavna razmjena informacija unutar ustanove te nedostatna suradnja roditelja u odazivanju na preporučene postupke. U suradnji s roditeljima učinjen je pozitivan pomak time što se organiziralo nekoliko timskih razgovora (psihologinja, logopetkinja, matični odgojitelj) te se uvrstila nova stavka u ugovor za djecu upisanu od sljedeće pedagoške godine (obaveza odazivanja roditelja na preglede u vanjskim ustanovama te dostavu dokumentacije).  Odgojitelji su u neformalnim susretima sa stručnim timom prenosili informacije i izazove u funkcioniranju pojedine djece u skupini. Sustavno se radi na formalnom i strukturiranom načinu razmjene informacija s odgojiteljima - organiziranje zajedničkih razgovora s roditeljima, sastanaka za djecu s dodatnim potrebama uz izradu individualizacije, uvođenje stalnog termina savjetovanja s logopetkinjom (srijedom, nije se koristio), uvođenjem sastanaka timske suradnje i komunikacije elektroničkom poštom uz detaljno bilježenje potrebnih postupaka i njihovu valorizaciju. |
| Strategija djelovanja:  Sudjelovanje u timskoj izradi akcijskog plana djelovanja u odnosu na dijete s dodatnim potrebama (individualizirani plan odgojno-obrazovnog rada) |
| Valorizacija:  Individualizirani odgojno-obrazovni plan izrađen je za jedno dijete uz sustavnu razmjenu informacija o postupcima iz logopedske terapije s odgojiteljima; za drugo dijete s kategorizacijom plan nije izrađen jer dijete nije pohađalo dječji vrtić; za ostalu djecu u logopedskoj terapiji i praćenju odgojiteljima je ponuđeno da se uključe u aplikaciju Class Dojo kako bi mogli pratiti logopedske zadatke za dodatni rad - ni jedan djelatnik nije iskoristio tu mogućnost. Informacije su se gotovo isključivo prenosile na inicijativu logopeda za vrijeme neposrednog rada odgojitelja (izuzev u slučaju kolegice Ivane Rožman te u jednom navratu odgojitelja iz skupine Ježići) te se krajem godine pokreće forma sastanaka timske suradnje radi njegovanja formalne razmjene informacija o razvoju djeteta. |
| Strategija djelovanja:  Poticanje i podupiranje promjena koje omogućavaju zadovoljavanje djetetovih individualnih i aktualnih potreba – na razini vrtića, odgojne skupine, pojedinca (proučavanje pedagoške dokumentacije, senzibiliziranje odgojitelja, roditelja) |
| Valorizacija:  Kroz godinu su se nastojale prepoznati mogućnosti zadovoljenja djetetovih potreba u skupini te potencijalne prilagodbe okoline i komunikacije koje bi omogućile bolju inkluziju i potaknule pozitivnu promjenu. Rasprave su se provodile s odgojiteljima, roditeljima, stručnim timom i ravnateljem. Izostala je sustavna timska i strukturirana izmjena tih informacija te valorizacija konkretnih provedenih postupaka naspram djeteta. Pred kraj godine definiran je strukturiran sustav suradnje koji će od sljedeće godine postati obavezan te će se na taj način pokušati jasnije i svrsishodnije provoditi podrška individualnom razvoju djeteta, inkluziji i općem odgojno-obrazovnom procesu. |
| Strategija djelovanja:  Boravak u skupinama i opservacija djece - uvid u dostupnu dokumentaciju priloženu pri upisu; praćenje jezično-govornog razvoja sve djece, osobito djece s faktorima rizika u razvoju s ciljem uočavanja i prevencija poremećaja jezično-govorno-glasovne komunikacije |
| Valorizacija:  Boravak logopetkinje u skupini intenzivno je organiziran početkom pedagoške godine kada se provodi probir sve djece koja ne pohađaju logopedsku terapiju te po potrebi za vrijeme godine za novopristiglu djecu, djecu koja su u intenzivnom praćenju te na poziv odgojitelja ili izraženu zabrinutost roditelja. Ritam praćenja i terapije narušen je zbog velikog broja izostanka logopetkinje (bolovanja zbog njege djeteta) te povećanog opsega posla (provođenje projekta ˝Logopedska čekaonica˝). |
| Strategija djelovanja:  Probir i otkrivanje – trijažno ispitivanje djece koja nisu uključena u logopedsku terapiju (u daljnjem tekstu LT) i detektiranje djece koja trebaju detaljnu dijagnostiku |
| Valorizacija:  Početkom godine redovnim probirom obuhvaćena su sva djeca koja ne pohađaju LT (uz iznimku djece koja su izuzetno anksiozna prema nepoznatima ili su često izostajala iz vrtića). Tim su postupkom detektirana djeca koja zbog dobi ili teškoća imaju ptrebu za Lt, a roditelji te djece su obaviješteni o početku terapije. |
| Strategija djelovanja:  Preventivni program - uključivanje djece u manjem riziku (razvojne greške izgovora, mali broj rizičnih faktora za nastanak jezičnih i komunikacijskih teškoća) u preventivne logopedske razrede u aplikaciji Class Dojo s razrađenim materijalima u okviru projekta ˝Logopedska čekaonica˝ za rad kod kuće |
| Valorizacija:  Izrađene su i prikupljene suglasnosti za svu djecu polaznike našeg vrtića te su roditeljima koji su suglasni i koji su dostavili kontakt podatke proslijeđeni podaci za pristup preventivnim materijalima. Organizirane su i radionice za roditelje, ali one su bile (unatoč intenzivnom oglašavanju, prilagođenosti preferiranim subotnjim terminima  i velikom početnom interesu ipak slabije posjećene). Generalno, prevladava stav o obavezi logopeda da samostalno provodi prevenciju i terapiju te se nedovoljno percipira uloga roditelja u poticanju djetetovog razvoja. |
| Strategija djelovanja:  Dijagnostika – utvrđivanje komunikacijsko-jezično-govorno-glasovnih sposobnosti i potencijala djeteta, postavljanje dijagnoze primjenom diferencijalnih dijagnostičkih postupaka; određivanje primjerenih terapijskih postupaka |
| Valorizacija:  Po završetku probira  detektirana su djeca koja trebaju dodatnu i preciznu dijagnostiku. U slučaju potrebe za procjenom jezičnog razumijevanja i proizvodnje primjenjen je novi dijagnostički test Nove Reynell razvojne jezične ljestvice nabavljen iz projekta ¨Logopedska čekaonica˝. Tijekom godine izrađen je i interni materijal kojim se mogu preciznije definirati terapijski ciljevi za djecu s jezičnim teškoćama te djecu s artikulacijskim i fonološko-artikulacijskom teškoćama koji se također primjenjuju u planiranju i praćenju terapije. Ovakvim postupcima preciznije su razgraničena djeca s jezičnim slabostima od onih koji spadaju u razvojni jezični poremećaj te se na taj način mogu jasnije i objektivnije postaviti prioriteti u terapiji zbog prevelikog broja korisnika. |
| Strategija djelovanja:  Upućivanje na vanjsku dodatnu dijagnostiku - izrada Mišljenja o razvojnom statusu djeteta i upućivanje na specijalističke preglede; suradnja s specijaliziranim ustanovama; suradnja u postupku kategorizacije |
| Valorizacija:  U slučaju značajnih jezičnih odstupanja, komunikacijska odstupanja te potrebe za provjerom sluha i precizno utvrđivanje kognitivnog statusa, djeca su, uz timski izrađeno Mišljenje o razvojnom statusu (psiholog, logoped, odgojitelj),  upućena na vanjsku dijagnostiku. Postoji i dalje izazov u odazivu roditelja na takve preglede zbog čega je  izrađen *Protokol postupanja djelatnika dječjeg vrtića u procesu inkluzije djeteta  s teškoćama*.  Postoji napredak u timskom pisanju mišljenja (na tu twmu je održan i stručni aktiv), ali potrebno je provoditi timske sastanke te donositi ujednačen zaključak. |
| Strategija djelovanja:  Vođenje inicijalnih razgovora s roditeljima i djetetom s ciljem upoznavanja djetetovog aktualnog razvojnog statusa i obiteljskog okruženja (novoupisana djeca za 2023./2024. pedagošku godinu) |
| Valorizacija: Provedeni su inicijalni razgovori novoupisane djece. Prema potrebi, roditelji su pozvani na dodatne procjene kako bi se utvrdile specifične potrebe djece i potrebni uvjeti da bi se osigurala efikasna i sigurna inkluzija u skupinu. Po završetku razgovora, ravnateljica i odgojitelji su pismenim/ili usmenim putem izvješteni o razvoju djece koja dolaze u njihovu skupinu. Utvrđena je potreba za dva pomoćnika na puno radno vrijeme te mogućnost aplikacije za trećeg pomoćnika u slučaju potencijalnog otežanog funkcioniranja u skupini. |
| * 1. **Terapijski rad** |
| Strategija djelovanja:  Primjena specijaliziranih metoda i postupaka individualnoga ili grupnoga rada s djecom s poremećajima komunikacije, jezika, govora i glasa |
| Valorizacija:  Svakodnevno se provodila logopedska terapija za svu djecu polaznike redovnog programa u kojih je utvrđena potreba za početkom logopedske terapije. Terapija se provodila za jednu trećinu djece polaznika vrtića s tim da se kroz godinu mijenjao broj korisnika terapija (završene terapije artikulacijskih poremećaja, početak mucanja i slično). Zbog velikog broja djece koja trebaju terapiju, svako dijete je u prosjeku jednom u dva tjedna imalo terapijski sat. Terapija se većinom odvijala u malim grupama (od 2 do 3 djeteta). Izuzetan izazov su predstavljala česta bolovanja logopetkinje zbog njege djece. |
| Strategija djelovanja:  Određivanje liste prioriteta u dijagnostici i terapiji, izrada terapijskog rasporeda i formiranje skupina za grupnu terapiju zbog velikog broja djece |
| Valorizacija:  Djeca s komunikacijskim teškoćama, mucanjem, općim razvojnim zaostajanjem i razvojnim jezičnim poremećajima imala su prednost u terapiji te se ona većinom odvijala individualno. U slučaju dužeg izostank logopeda, po povratku su se odrađivali terapijski sati prioritetno s tom djecom. Terapija artikulacijskih poremećaja provodila se u grupama. |
| Strategija djelovanja:  Vođenje dokumentacije o djeci – dnevnik rada logopeda, evidencija pregledane djece (evidencija o provedenom trijažnom postupku), evidencija djece s poremećajima jezično-govorno-glasovne komunikacije, evidencija djece obuhvaćene logopedskom dijagnostikom i terapijom (logopedski dosjei), vođenje individualnih dosjea djeteta |
| Valorizacija:  Tijekom godine se kontinuirano vodio dnevnik rada koji prikazuje dnevnu raspodjelu poslova logopeda.  Evidencija rada s djecom upisuje se zbog preglednosti u zajedničku tablicu tako da se lakše prati jednaka raspodjela terapijskih sati na svu djecu te prioritetni slučajevi.  Bilješke o radu s djecom vode se u aplikaciji Class Dojo koja služi i za davanje uputa roditeljima te u bilježnicama. Pred kraj godine uviđa se potreba za dodatnim alatom praćenja terapijskog rada (budući da tehnologija nije uvijek dostupna zbog kvara mreže ili uređaja, a djeca neredovito nose bilježnice). Iz tog razloga uvodi se dodatna evidencija postupaka i terapijskih sati u papirnatom obliku u sklopu tjedne evidencije rada za svako dijete koje je u terapiji i intenzivnom praćenju. Bilješke o radu s roditeljima, procjene i opservacije vode su u individualnom dosjeu djeteta. Snimke se čuvaju u digitalnom dosjeu na službenom računu logopetkinje. |
| **2.**  **U ODNOSU NA RODITELJE**  **ZADAĆA: sudjelovanje u pružanju podrške roditeljima u razvoju roditeljskih vještina i stručna pomoć u rješavanju specifičnih izazova vezanih uz razvoj djeteta** |
| Strategija djelovanja:  Individualni razgovori s roditeljima (rezultati procjene, probira i dijagnostike, preporuke za uključivanje djeteta u logopedske vježbe, informiranje o tijeku i napredovanju djeteta u tretmanu) |
| Valorizacija:  Roditelji su tijekom godine osobno i općim porukama putem odgojitelja i oglasne ploče pozivani na individualne konzultacije s logopetkinjom. Po završetku probira zamoljeni su da se jave za dobivanje povratnih informacija o djeci koja ne pohađaju terapiju putem obavijesti na oglasnim pločama skupina. Nitko od roditelja se nije javio. Naknadno su svi roditelji koji su dali suglasnost za otvaranje korisničkog računa djeteta u aplikaciji zamoljeni da navedu svoje mail adrese kako bih im mogla poslati podatke za prijavu djeteta i pristup sadržajima za poticanje razvoja. Svega 40-ak roditelja je dalo svoje adrese. U veljači je uveden ˝Logopedski kutak˝ - oglasna ploča logopeda s kontakt podacima te slobodnim terminima za savjetovanja u koje su se roditelji mogli upisati. To nažalost nije bilo efikasno zbog velikog broja izostanaka logopeda te su se kasniji razgovori dogovarali maksimalno jedan tjedan unaprijed. Roditelji se u pravilu odazivaju kada su direktno pozvani na sastanak i savjetovanje, ali sami ga gotovo nikada ne sazivaju (čak i kada dobiju uputu da se javljaju najmanje jednom mjesečno). Krajem godine uvode se novi načini pristupa: držanje službenog mobitela ustanove i omogućavanje roditeljima telefonske konzultacije cijeli utorak, dolazak logopeda u skupinu u jutarnjem terminu (svaki dan jedna skupina 7:50 - 8:15) radi lakšeg pristupa roditeljima i dijeljenja kraćih informacija |
| Strategija djelovanja:  Individualni razgovori s roditeljima, stručnom suradnicom psihologinjom i odgojiteljima prilikom upućivanja djeteta na dijagnostiku u vanjsku ustanovu |
| Valorizacija:  Za djecu u kojih je prepoznata dodatna potreba, a roditelji su se prvi puta informirali o postojanju teškoća, održavali su se timski sastanci koji su se na sastancima timske suradnje predložili kao dobra praksa koju je pismeno podržala i ravnateljica. Timski sastanak održava se i kada se piše individualizirani plan i program za dijete s dodatnim teškoćama te za roditelje za koje je procijenjeno da im je potrebna dodatna podrška u prihvaćanju teškoća i aktivnom djelovanju. |
| Strategija djelovanja:  Savjetodavni i instruktivni rad s roditeljima u cilju podrške roditelja u rehabilitaciji - edukacija roditelja (grupna ili individualna) u svrhu osvještavanja potrebe poticanja jezično-govornog razvoja te prevencije, dijagnostike i rehabilitacije poremećaja istih |
| Valorizacija:  Edukacije su se održavale individualno u svrhu što bolje individualizacije pristupa ovisno o potrebama djeteta i njegovim razvojnim specifičnostima. |
| Strategija djelovanja:  Organiziranje i vođenje tematskih radionica za roditelje |
| Valorizacija:  U sklopu projekta ˝Logopedska čekaonica˝ održano je 6 radionica za roditelje o poticanju raznih aspekata govornog, jezičnog i komunikacijskog razvoja te predvještina čitanja i pisanja. |
| Strategija djelovanja:  Izrada i upotreba digitalnih anketa za bolju suradnju s roditeljima - mogućnost izjašnjavanja o zanimljivim temama i raspoloživim terminima radi povećanja dostupnosti suradnje |
| Valorizacija:  Digitalni obrasci izradili su se za prikupljanje suglasnosti za logopedsku terapiju, pozivanje na radionice te informiranje o preferiranim temama i terminima te za prikupljanje adresa elektroničke pošte radi lakše komunikacije s roditeljima. |
| Strategija djelovanja:  Izrada, provedba i analiza privola i izjava za poboljšanje usklađenosti s Uredbom o zaštiti osobnih podataka te pružanje kontrole nad postupcima i vrstom osobnih podataka koja se čuva za dijete |
| Valorizacija:  Privola i izjava izradila se i prikupila za sve polaznike dječjeg vrtića kako bi roditelji imali veću kontrolu nad postupcima iz logopedske djelatnosti i izrazili mišljenje o njima. |
| Strategija djelovanja:  Vođenje Class Dojo aplikacije za efikasniju i dostupniju komunikaciju s roditeljima čija djeca su u preventivnom ili terapijskom logopedskom radu (izrada individualnih digitalnih okruženja za komunikaciju i digitalni portfolio koji roditelj također može nadopunjavati; edukacija roditelja o korištenju aplikacije i tehnička podrška) |
| Valorizacija:  Tijekom godine aplikacije se kontinuirano vodila za efikasniju komunikaciju s roditeljima i bolji prijenos radnih zadataka, što se u specifičnoj situaciji logopedske terapije u vrtiću pokazalo ključno. Dio roditelja neredovito koristi aplikaciju pa su uz nju uvedene i logopedske bilježnice koje se također neredovito nose u vrtić. Sve navedeno ukazuje na potrebu edukacije i informiranja roditelja o načinu rada i obavezama u provođenju terapije. |
| Strategija djelovanja:  Izrada digitalnih i pisanih materijala u bilježnicu djeteta koje pohađa logopedsku terapiju za rad kod kuće |
| Valorizacija:  Izrada materijala je znatno olakšana nabavom zajedničkog printera u sobi zdravstvenog voditelja. Izazov je u neredovitom donošenju bilježnica. |
| **3.**  **U ODNOSU NA ODGOJITELJE**  **ZADAĆA: sudjelovanje u unapređivanju znanja i kompetencija odgojitelja za prepoznavanje govornih, jezičnih i komunikacijskih teškoća te primjenu  spoznaja iz usvajanja jezika i govora u kreiranju odgojno-obrazovnog rada** |
| Strategija djelovanja:  Stručna pomoć odgojiteljima pri prepoznavanju i procjenjivanju djetetovih potreba,  mogućnosti i interesa primarno u području razvoja govora, jezika i komunikacije (praćenje djece u raznim aktivnostima, reakcija i ponašanja djece, analiza pojedinih situacija, razmatranje primjerenosti organizacije konteksta u skupini, razmatranje prilagodbe pristupa djetetu s obzirom na njegove mogućnosti razumijevanja i izražavanja, konzultacije i zajedničke refleksije) |
| Strategija djelovanja:  Stručna pomoć odgojiteljicama u kreiranju kvalitetnog pedagoškog okruženja koji  omogućuje cjelovit razvoj, odgoj i učenje djece te razvoj kompetencija s naglaskom na poticanje razvoja govora, jezika i komunikacije (procjena  organizacije konteksta skupine, pomoć pri izboru primjerenih poticaja i pristupa djetetu,  konzultacije i zajedničke refleksije) |
| Valorizacija:  Kroz godinu se kontinuirano razgovaralo o izazovima na koje odgojitelji nailaze te su se nastojali pronaći razvojno primjereni poticaji za dijete, senzibilizirati interdisciplinarno. Izostao je strukturiran i formalan način prenošenja informacija što je na ovaj broj djece korisnika logopedske terapije značajan problem. Praksa prijenos informacija i refleksija na sastancima timske suradnje pokazuje se kao dobar način suradnje i unapređenja kvalitete odgojno-obrazovnog rada. |
| Strategija djelovanja:  Sudjelovanje u planiranju i realizaciji kolektivnog stručnog usavršavanja odgojiteljica u vrtiću (edukativni materijali, sjednice OV, timski sastanci za planiranje i refleksiju) |
| Valorizacija:  Kontinuirano kroz godinu prosljeđivanje su informacije o postojećim edukacijama te korisni edukativni i didaktički materijali.  Postupci iz logopedske terapije koji bi se potencijalno mogli implementirati u skupinu diskutirani su s odgojiteljima prema interesu i raspoloživom vremenu.  Organizirana je edukacija vezana uz opservaciju djeteta u skupini i pisanje Mišljenja o razvojnom statusu djeteta u obliku interstručnog aktiva u lipnju. |
| Strategija djelovanja:  Poboljšanje suradnje, timskog rada i komunikacije te prostorno-materijalnog okruženja uvođenjem određenog dana za savjetovanje i/ili izradu digitalnih edukativnih sadržaja prema potrebama odgojitelja |
| Valorizacija:  Određena je srijeda kao dan za savjetovanja koji se nije koristio te je iz tog razloga uvedena komunikacija elektroničkom poštom i sastanci timske suradnje sa zapisnicima koji su definirani kao obavezni od sljedeće pedagoške godine. |
| Strategija djelovanja:  Pomaganje i pružanje podrške odgojiteljima u suradnji s roditeljima (komunikacija s  roditeljima, priprema edukativnih materijala, individualnih razgovora, informiranja  roditelja, anketnih upitnika i dr.) i zajedničko vođenje individualnih razgovora s roditeljima djece s teškoćama u razvoju |
| Valorizacija:  U slučaju djece s teškoćama, prije zajedničkog razgovora s roditeljima održane su i konzultacije s odgojiteljima o temama i pristupu za vrijeme razgovora. U slučaju izazovnih situacija u suradnji s roditeljima, odgojitelju je kroz razgovor i davanje prijedloga pružena podrška u suradnji s roditeljima. Izostanak formalnije razmjene informacija nastoji se prevladati uvođenjem pismene komunikacije i sastanaka timske suradnje. |
| **4.**  **U ODNOSU NA RAVNATELJA I STRUČNI TIM**  **ZADAĆA: osiguravanje visoke razine kvalitete odgojno-obrazovne prakse i**  **kurikuluma vrtića** |
| Strategija djelovanja:  Sudjelovanje u izradi Godišnjeg plana i programa rada vrtića |
| Valorizacija:  Raspodjela zadaća na zajedničkom sastanku stručnog tima te sudjelovanje u izradi izvještaja. |
| Strategija djelovanja:  Sudjelovanje u izradi i analizi anketa samovrednovanja, unutarnjeg vrednovanja i vanjskog vrednovanja u svrhu formiranja razvojnih zadaća ustanove |
| Valorizacija:  U suradnji sa stručnim timom analizirane su i formiranje ankete kojima su definirane bitne zadaće ustanove te se radilo na osvještavanju kolega o važnosti zajedničkog pristupa prioritetnim temama. |
| Strategija djelovanja:  Razmjene informacija o razvojnom statusu djeteta, rezultatima probira, dijagnostike i terapije na zajedničkim sastancima |
| Valorizacija:  U slučaju detektiranih utjecajnih teškoća koje značajno ometaju funkcioniranje u skupini, informirana je ravnateljica te su se kroz godinu kontinuirano prenosile važne i hitne informacije. Početkom godine održalo se nekoliko sastanaka stručnog tima, ali su se oni s vremenom prekinuli zbog velikog broja obaveza članova stručnog tima. Krajem godine na zajedničkoj suradnji detektirana je potreba za takvim sastancima, ali i važnost određivanja fiksnog datuma njihovog održavanja kako se ne bismo međusobno stalno prekidali u izvršavanju svojih radnih obveza. Logopetkinja je istaknula važnost neposrednog rada u ustanovi te obavezu izvršavanja tog rada 5 sati dnevno. |
| Strategija djelovanja:  Vođenje zajedničkih individualnih razgovora s roditeljima djece s teškoćama |
| Valorizacija:  U slučaju prvog priopćavanja postojanja teškoća ili otežane suradnje s roditeljima te izrade individualiziranog odgojno-obrazovnog programa, sastanci s roditeljima održavani su u suradnji s psihologinjom i jednim matičnim odgojiteljem što se pokazalo kao odlična praksa. |
| Strategija djelovanja:  Sudjelovanje na stručnim sastancima s ciljem određivanja razvojnih ciljeva ustanove, poticanja inkluzivne prakse i unapređenja odgojno-obrazovnog i terapijskog rada u našem vrtiću |
| Valorizacija:  Počelo se s formalni sastancima te je u planu njihovo sustavno provođenje i u sljedećoj pedagoškoj godini formiranjem jasnog rasporeda sastanaka. |
| **5.**  **U ODNOSU NA DRUŠTVENE ČIMBENIKE**  **ZADAĆA: realizacija i obogaćivanje programa rada, unapređivanje rada i**  **otvaranje vrtića prema lokalnoj zajednici** |
| Strategija djelovanja:  Povezivanje s društvenim čimbenicima iz neposrednog okruženja vrtića radi realizacije i obogaćivanja programa rada (sudjelovanje u projektima, edukativnim i rekreativnim  aktivnostima, manifestacijama, posebni i kraći programi, izleti i dr.) |
| Valorizacija:  U vrtiću se od 1.6.2022. do 31.5.2023. službeno provodio projekt ˝Logopedska čekaonica˝ u kojem je logopetkinja bila u funkciji mentora i voditelja projekta. Projekt je financirala EU, a u projektnom timu je bilo sedam mladih logopetkinja i studentica logopedije. Glavni cilj projekta bio je opremanje kabineta u našem vrtiću te stvaranje digitalnog prostora s predterapijskim sadržajima za djecu na logopedskim listama čekanja. Projekt je ocijenjen kao primjer dobre prakse, digitalna platforma je duplo premašila broj očekivanih korisnika iz cijele države, a kabinet u vrtiću je opremljen didaktikom i dijagnostičkim testom Nove Reynell razvojne jezične ljestvice.  Uključila sam se u Mrežu djelatnika dječjih vrtića koja djeluje u sklopu Koalicije za ranu intervenciju u djetinjstvu u našoj županiji te bila članica radnog tijela za izradu preporuka za sveobuhvatnu uslugu rane intervencije u našoj županiji. U sklopu tih djelovanja sudjelovala sam u brojnim predavanjima, panel raspravama i sastancima za donošenje cjelovitog zagovaračkog plana za pokretanje rane intervencije u našoj županiji. |
| Strategija djelovanja:  Suradnja i razmjena iskustava s odgojno-obrazovnim ustanovama (sustručnjaci, drugi  vrtići, škole) - organiziranje kontinuiranih sastanaka s OŠ Donja Stubica (učiteljice četvrtih razreda, pedagoginja, stručna suradnica) radi razmjene informacija i adekvatne pripreme djece polaznika u školu |
| Valorizacija:  Tijekom godine su se kontinuirano provodili sastanci s učiteljicama koje će raditi s polaznicima škole u sljedećoj pedagoškoj godini te pedagoginjom. Raspravljalo se o specifičnostima i izazovima s kojima se susrećemo u oba odgojno-obrazovna sustava te međusobnim očekivanjima |
| Strategija djelovanja:  Suradnja s osnivačem radi poticanja inkluzivne prakse i financijskih modela kako bi ta praksa bila održiva |
| Valorizacija:  Osnivač je ustupio financijska sredstva za predfinanciranje projekta zbog kašnjenja isplate od strane EU.  Prijedlog o financiranju dva asistenta obrazložen je i odobren bez teškoća kao i produžavanje rada asistenta u sljedećoj pedagoškoj godini te dodjeljivanje djetetu bez kategorizacije. |
| **6.**  **STRUČNO USAVRŠAVANJE**  **ZADAĆA: kontinuirani profesionalni razvoj, istraživanje i reflektiranje vlastite**  **odgojno-obrazovne i terapijske prakse te zajedničko učenje svih stručnih djelatnika u vrtiću** |
| Strategija djelovanja:  Individualno stručno usavršavanje putem praćenja logopedske literature i periodike Planirano: Reynel - priručnik, Mucanje, Ines Galić. Jušić; Čestotni rječnik hrvatskog dječjeg jezika |
| Valorizacija:  Planirana literatura proučena je i primijenjene su nove spoznaje u svakodnevnom radu. Čestotni rječnik dječjeg jezika poslužio je u izradi testa artikulacije te u planiranju funkcionalnih ciljeva za djecu na početku razvoja ekspresivnog jezika. Knjiga o mucanju kontinuirano služi kao vodič u terapiji, a posebno u savjetovanju roditelja.  Proučavanjem literature o mucanju kontinuirano se nadopunjava strukturirani pristup u terapiji koji je logopetkinja osmislila kako za direktnu tako i za indirektnu terapiju kod kuće.  Osim spomenutih tema, obrađene su i teme predmatematičkih vještina te terapija oralne motorike primjenom Talk Tools pomagala. Većina edukacije provodila se praćenjem dostupne literature, stručnih članaka te video zapisa predavanja i terapijskih tehnika na YouTube kanalu. |
| Strategija djelovanja:  Sudjelovanje u svim oblicima kolektivnog stručnog usavršavanja u vrtiću |
| Valorizacija:  Organizirala sam stručni aktiv na temu ˝Mišljenje o razvojnom statusu - interdisciplinarne izrade smjernica˝ |
| Strategija djelovanja:  Sudjelovanje u različitim oblicima stručnog usavršavanja izvan vrtića (u organizaciji MZO-a, AZOO-a, Sekcije predškolskih logopeda i drugih relevantnih ustanova)  Planirano: *Routine based intervention*, digitalni alati |
| Valorizacija:  Educirala sam se o brojnim digitalnim alatima kako bih mogla voditi malade u projektu u izradi digitalnih sadržaja. Educirala sam se neformalno pretraživanjem video lekcija dostupnih na internetu.  Izvela sam ukupno 12 edukacija na temu korištenja sustava Virtualne logopedske čekaonice za djecu na logopedskim listama čekanja te snimila i održala edukaciju o korištenju spomenute platforme u individualnoj terapiji.  Održala sam predavanje na državnom stručnom skupu za stručne suradnike logopede na temu Predstavlajne projekta ˝Logopedska čekaonica˝.  Sudjelovala sam na brojnim stručnim predavanjima HURID-a u sklopu aktivnosti osnaživanja unutar Koalicije za ranu intervenciju u djetinjstvu u Krapinsko-zagorskoj županiji. |
| Strategija djelovanja:  Razmjena iskustava sa sustručnjacima iz drugih vrtića i relevantnih ustanova iz područja odgoja i obrazovanja |
| Valorizacija:  Organizirala sam neformalnu Viber grupu za sve logopetkinje iz sustava predškolskog odgoja i obrazovanja u našoj županiji kako bismo mogle komunicirati o temama od interesa.  Kontinuirano surađujem s logopetkinjom iz Dječjeg vrtića Zipkica, Zabok u razmjeni iskustava i specifičnih vještina u radu u dječjem vrtiću. |
| **7.**  **OSTALI POSLOVI** |
| Strategija djelovanja:  Sudjelovanje u sastancima Upravnog vijeća (predstavnik djelatnika, zamjenik predsjednika) |
| Valorizacija:  Sudjelujem u radu Upravnog vijeća vrtića kao predstavnica zaposlenika. Zbog čestih bolovanja i nemogućnosti sudjelovanja nudim svoju ostavku nakon par mjeseci djelovanja. |
| Strategija djelovanja:  Djelovanje u funkciji Povjerenika za zaštitu dostojanstva radnika - provedba edukacije za odgojitelje iz teme zaštite dostojanstva i suzbijanja diskriminacije (Povjerenik), sudjelovanje u rješavanju konflikata i procesima mirenja |
| Valorizacija:  U sklopu stručnog aktiva reflektiramo se na provedbu zaštite dostojanstva u našoj ustanovi kao i na izvanrednim sastancima i odgojiteljskim vijećima na temu adekvatne komunikacije unutar vrtića.  Provodim postupke mirenja i utvrđivanja postojanja uznemiravanja za prijavljene slučajeve za vrijeme tekuće pedagoške godine. |
| Strategija djelovanja:  Poslovi planiranja i valorizacije rada |
| Valorizacija:  Izrađujem razne tablice kako bih adekvatno pratila svu djecu u vrtiću (redovni probir), intenzivno pratila ili vršila terapijski rad.  Minejam terapijske postupke i strategije suradnje s roditeljima i odgojiteljima prema povratnim informacijama i odazivu na provedene aktivnosti. |
| Strategija djelovanja:  Izrada didaktičkog materijala u dijagnostičke i terapijske svrhe |
| Valorizacija:  Izrađujem interaktivnu čičak knjigu za poticanje osnovnog rječnika, komunikacijsku knjigu sa simbolima te brojne manje poticaje i interaktivne zadatke za rad kod kuće prilagođene individualnim potrebama djeteta i strategijama koje djeluju za korekciju specifične teškoće. |
| Strategija djelovanja:  Ostali poslovi i zadaće koji nisu u opisu poslova, a potrebno ih je izvršiti po nalogu ravnatelja |
| Valorizacija:  Sudjelujem u rješavanju izazovnih situacija, pomažem u realizaciji potrebnih radnji za provođenje i financijsko poslovanje projekta, podupirem rad skupina u slučaju nedostatka odgojitelja. |
| **VALORIZACIJA**   * samovrednovanje na kraju pedagoške godine * unutarnje vrednovanje - anketa zadovoljstva djelatnika dječjeg vrtića, anketa zadovoljstva djece u terapiji * vanjsko vrednovanje - anketa zadovoljstva roditelja * usvajanje završnog izvještaja projekta ˝Logopedska čekaonica˝ * tromjesečne realizacije plana i programa * realizacija godišnjeg plana i programa logopeda |
| Samovrednovanje realiziranih zadaća provedeno je u tablici za svaku planiranu strategiju djelovanja. Zaključak je da su uvjeti rada izazovni zbog velikog broja korisnika te da se terapijski rad dodatno otežava zbog velikog broja izostanaka logopeda te provođenja dugotrajnog projekta. U budućnosti je planirana intenzivnija suradnja s roditeljima (telefonska savjetovanja, kraće informacije pri dovođenju djeteta, prisutnost na roditeljskim sastancima) te intenzivnija stručna suradnja unutar vrtića (kontinuirani sastanci timske suradnje i sastanci stručnog tima).  Provedena je digitalna anketa za unutarnje vrednovanje zaposlenika te vanjsko vrednovanje roditelja na razini ustanove koja je obuhvatila i pitanja vezana uz stručne suradnike. Sljedeće godine planira se izrada izdvojene ankete za djelovanje logopeda budući da ovakve opće informacije (vrednovanje svih stručnih suradnika zajedno) ne daje dovoljno specifične informacije. Anketa zadovoljstva djece nije se provela zbog manjka vremena (nadoknada terapijskih sati i provođenje projekta). Analizom odgovora utvrđuje se dodatna potreba za radom na suradnji s roditeljima i djelatnicima vrtića što će se primarno realizirati kroz strukturiran način sastanaka s djelatnicima te uvođenjem dodatnih mogućnosti pristupa logopedu (kratke jutarnje konzultacije, telefonske konzultacije, bolje definiranje obveza polaznika logopedske terapije).  Prema završnom izvještaju Agencije za mobilnost i programe Europske unije, projekt ˝Logopedska čekaonica˝ proglašen je primjerom dobre prakse, sva su sredstva odobrena, a uloga mentora ocijenjena je kao ključna za provedbu projekta.  Tromjesečne realizacije pisane su za prvih šest mjeseci, dok je za period nakon ožujka izostala valorizacija zbog dugog bolovanja zbog njege djeteta (lom ruke).  Realizacija godišnjeg plana i programa definirana je samovrednovanjem te potkrijepljena pripadajućom dokumentacijom o provedbi određenih aktivnosti. |

# OSTVARENJE PLANA RAVNATELJA

Plan rada ravnatelja za odgojno – obrazovnu godinu 2022./2023. je realiziran.

Rad se temeljio na bitnim zadaćama iz Godišnjeg plana rada kao i određenim potrebama u odgojno – obrazovnom procesu tijekom godine.

* Izrada i predlaganje plana i programa rada Dječjeg vrtića Bubamara i Kurikula Dječjeg vrtića Bubamara
* Izrada plana rada ravnateljice
* Planiranje i organiziranje sjednica Odgojiteljskog vijeća i Radnih dogovora
* Planiranje stručnog usavršavanja u suradnji s odgojiteljima i stručnim suradnicima
* Uvođenje odgojitelja pripravnika u rad (izrada Programa stažiranja, sudjelovanje na oglednim aktivnostima i valorizacijama, upoznavanje pripravnika s zakonskim odredbama, briga o stručnom usavršavanju pripravnika, pisanje PO2 obrasca, prijava pripravnika na stručni ispit)
* Organiziranje rada u novoj odgojno – obrazovnoj godini
* Vođenje brige oko provođenja mjera zbog epidemije virusa COVID 19
* Organiziranje obilježavanja važnih datuma
* Praćenje ostvarivanja Plana i programa te postavljenih ciljeva kao i suradnje s roditeljima i drugim vanjskim čimbenicima
* Praćenje izostanaka djece
* Sklapanje ugovora s korisnicima usluga Dječjeg vrtića Bubamara
* Sklapanje ugovora o radu
* Sklapanje ugovora s dobavljačima i Osiguranjem
* Vođenje kadrovske evidencije
* Izrada plana korištenja godišnjih odmora
* Organiziranje zamjena za bolovanja
* Praćenje primjene zakona, pravilnika i naputaka Ministarstva znanosti, obrazovanja i sporta te Ministarstva zdravstva
* Suradnja s Uredom državne uprave KZŽ
* Redovito sudjelovanje na sastancima Tima za prevenciju i borbu protiv nasilja i drugih ugroza u Policijskoj postaji Donja Stubica jednom mjesečno kroz cijelu godinu
* Vođenje evidencije o radnicima i radnom vremenu
* Izrada Financijskog plana vrtića u suradnji s računovotkinjom, praćenje realizacije istog
* Suradnja s Agencijom za odgoj i obrazovanje
* Suradnja s Osnivačem – Gradom Donja Stubica
* Suradnja s Ministarstvom znanosti i obrazovanja
* Suradnja s Osnovnom školom Donja Stubica
* Suradnja s ravnateljima vrtića u KZŽ
* Suradnja s Domom zdravlja (Donja Stubica, Oroslavje)
* Rad u Upravnom vijeću te provođenje njihovih odluka
* Izrada prijedloga pravilnika
* Osiguravanje i organiziranje prostora odnosno poticajne sredine u kojoj će djeca zadovoljiti svoje potrebe
* Neprekidan rad na unapređenju kvalitete uz međusobno povjerenje, uvažavanje i podjelu odgovornosti
* Rad na uspostavljanju povjerenja i bliskosti s odgajateljima, ostalim osobljem vrtića, roditeljima i djecom
* Dogovori s odgojiteljima o načinima unapređivanja suradnje s roditeljima
* Pomoć odgojiteljima u prepoznavanju individualnih potreba djece i iznalaženju načina zadovoljavanja istih
* Kreiranje uvjeta u kojima nema prisile, poticanje djece i odraslih na samoprocjenu vlastitog rada i učinka
* Osiguravanje materijalnih uvjeta za rad
* Poticanje i provođenje projekata,
* Timsko planiranje, podjela zadataka i praćenje realizacije
* Poticanje na profesionalnost u ophođenju s korisnicima usluga
* Isticanje uspjeha, ali i ukazivanje na greške
* Poticanje djelatnika na stručno usavršavanje te cjeloživotno učenje
* Podizanje kvalitete življenja djece i odraslih u vrtiću
* Organiziranje i kontrola izvršenja radova na održavanju vrtića i okoliša
* Suradnja sa širom društvenom zajednicom, osobito na prikupljanju donacija
* Promocija vrtića u široj društvenoj zajednici
* Organizacija kazališnih predstava i izleta
* Suradnja s Niskogradnjom Hren, Valovitim papirom Dunapack – upućivanje zamolbi za donacijama
  1. **Stručna usavršavanja**
* 22.9.2022. – međužupanijski stručni skup u organizaciji AZOO, tema: Priprema za izvanredne situacije s naglaskom na potres i klimatske promjene: Prezentiranje programa HCK „Sigurnije škole i vrtići“, Predstavljanje projekta „Kutić humanosti“
* 22.9.2022. – međužupanijski stručni skup u organizaciji AZOO na temu „Priprema za izvanredne situacije s naglaskom na potres i klimatske promjene: Prezentiranje programa HCK „Sigurnije škole i vrtići“, Predstavljanje projekta „Kutić humanosti“
* 28.9.2022. stručni skup u DV Ivančica Lobor na temu „Uloga medija u životu djece predškolske dobi i važnost stručnjaka u odgojno – obrazovnom procesu“
* 12.12.2022. – stručno predavanje prof.dr.sc. Danijela Labaša u Konjščini na temu „Što roditelji i odgojitelji moraju znati o digitalnim medijima“
* 8.2.2023. – stručno usavršavanje u organizaciji OMEP Hrvatska, tema: Značajke razvojnog kurikuluma
* 20. i 21.2.2023. – stručno znanstveni skup u Stubičkim Toplicama na temu „Suradnja vrtića i škola u međusobnom jačanju podrške sustavu“
* 2.3.2023. – webinar za ravnatelje i tajnike vrtića u organizaciji Konceptinga, obrta za poslovno savjetovanje,
* 7.3.2023. - online edukacija o pomoćnim digitalnim alatima (Google Forms, Mentimeter, QR kodovi i dr.) u organizaciji KoHo pedagogije
* 8.3.2023. – online edukacija o pomoćnim digitalnom alatu BOOK CREATOR u organizaciji KoHo pedagogije
* 9.3.2023. – online edukacija o pomoćnim digitalnom alatu EMAZE u organizaciji KoHo pedagogije
* 10.3.2023. – webinar Zakon u vrtiću u organizaciji Eduka savjeta, teme: Zakon o radu - nove izmjene, Zakon o predškolskom odgoju i obrazovanju u vrtiću, Uredsko poslovanje u vrtiću, Upis u vrtić – obveze vrtića po novom Zakonu, Ravnatelj po novim izmjenama i dopunama Zakona – izmjene Zakona o ustanovama od 1.1.2023. - novo
* 15. i 16. 3.2023. – državni stručni skup za ravnatelje predškolskih ustanova u Dubrovniku u organizaciji AZOO na temu „ Vođenjem ljudskih resursa do ponude posebnih programa – rana senzorna stimulacija“
* 23.3.2023. – stručni skup ravnatelja i stručnih suradnika dječjih vrtića sjeverne Hrvatske „Rad s darovitom djecom predškolske dobi“ u Varaždinskim Toplicama
* 24.3.2023. – županijski stručni skup u DV Zipkica Zabok na temu „Rastimo zajedno u svakoj obitelji“
* 25.4.2023. – stručni skup u DV Đurmanec na temu „Rana stimulacija osjetila – senzorna integracija – iskustva Dječjeg vrtića Gajnice“
* 27.4.2023. – stručni skup u organizaciji AZOO u DV Jurek u Gornjoj Stubici na temu „Stručno-metodička podrška u procesu stažiranja i pripremi za polaganje stručnog ispita odgojitelja i pedagoga u dječjem vrtiću za područje Krapinsko-zagorske županije“
* 27.4.2023. – predavanje Brune Šimleše u DV Pušlek povodom obilježavanja 45. godišnjice rada dječjeg vrtića Pušlek, Marija Bistrica na temu „Kako (O)postati zdrav“
* 8.5.2023. – stručni skup u DV Petar Pan u Zagrebu – CACAO projekt na temu „Učenje bioloških pojmova putem glazbe u predškolskoj dobi – zašto i kako“
* 14.6.2023.–webinar Zakon u vrtiću u organizaciji Eduka savjeta, teme: Nacrt prijedloga Pravilnika o odgovarajućoj razini i vrsti obrazovanja odgojno– obrazovnih i ostalih radnika u dječjem vrtiću, ustanovama i fizičkim osobama koje provode programe ranog i predškolskog odgoja i obrazovanja, Opći akti u vrtiću (novi, izmjene i dopune),Zasnivanje radnog odnosa stranih državljana, Ostali radnici u vrtiću, Obveze ravnatelja na kraju pedagoške godine, Pravilnik o radu 2023.

Odgojno – obrazovna 2022./2023. godina protekla je u ostvarivanju zakonitosti poslovanja vrtića, podizanju kvalitete organizacijskog, materijalnog i stručnog konteksta rada ustanove.

# FINANCIRANJE

Rad dječjeg vrtića financira se iz:

* Proračuna Grada Donja Stubica
* Iz državnog proračuna
* Sudjelovanjem roditelja (korisnika usluge) u financiranju ekonomske cijene programa koji se ostvaruje u vrtiću.

Iz proračuna Grada Donja Stubica većim su dijelom sufinancirane plaće djelatnika.

Iz proračuna Ministarstva znanosti i obrazovanja sufinanciran je program predškole, program za potencijalno darovitu djecu te se sufinanciraju djeca s teškoćama koja su integrirana u redovni program Vrtića. Ova se sredstva strogo namjenski troše za nabavku didaktičkih sredstava, stručne literature, stručna usavršavanja i ostale potrebe koje pridonose provedbi programa.

Iz roditeljskih uplata podmirivani su materijalni troškovi, tekuće i investicijsko održavanje te nabavka opreme te manjim dijelom plaće djelatnika.

Odlukom Gradskog vijeća Grada Donja Stubica ekonomska cijena usluga u Dječjem vrtiću Bubamara od 1. 5. 2013. godine iznosila je 1.760,00 kuna. S početkom nove kalendarske godine, od 1. 1. 2021. godine ekonomska cijena vrtića iznosila je 2.000,00 kuna. S obzirom da ni to nije bilo dovoljno za pokrivanje svih troškova vrtića, od 1. 11. 2021. godine ekonomska cijena se ponovno povećavala na 2.250,00 kn. Sadašnja ekonomska cijena koja se primjenjuje od 1.1.2023. godine iznosi 331,81 EUR (2.500,00 kn).

Sva djeca koja trenutno borave u ustanovi su s područja grada Donja Stubica. Grad Donja Stubica, osnivač i vlasnik Dječjeg vrtića sukladno odluci Gradskog vijeća sufinancira boravak djece sa svojeg područja u ustanovi s 60 % ekonomske cijene programa, kao i povlastice roditelja: – 20 % za drugo dijete, 20 % samohrani roditelj, 20 % za dijete iz obitelji s 4 i više malodobne djece, a za dijete invalida Domovinskog rata za utvrđeni postotak invaliditeta roditelja. Kroz cijelu godinu vodilo se računa o priljevu sredstava na račun vrtića od strane roditelja i rješavanje uplata (neplaćanje računa). Većina roditelja svoje obveze podmiruje u zadanom roku.

Tijekom ove odgojno – obrazovne godine realizirana je razlika projekta Logopedska čekaonica za koji je Agencija za mobilnost i programe EU projektu dodijelila 95/100 bodova i odobrila isplatu sredstava u punom iznosu od 7.583,77 EUR.

Velika zahvala gradonačelniku Grada Donja Stubica Nikoli Gospočiću na razumijevanju, pomoći i financijskoj potpori. Zahvala članovima Upravnog vijeća i predsjedniku Upravnog vijeća Nikoli Boromisi na lijepoj suradnji i radu za dobrobit vrtića. Izvještaj pripremila ravnateljica, Snježana Benko u suradnji sa stručnim suradnicama psihologinjom i logopetkinjom, zdravstvenim voditeljem i odgojiteljicama vrtića.

Na temelju članka 8. Pravilnika o obrascima i sadržaju pedagoške dokumentacije i evidencije

o djeci u dječjem vrtiću (Narodne novine 83/01) Odgojiteljsko vijeće Dječjeg vrtića Bubamara Donja Stubica na sjednici održanoj 30. kolovoza 2023. godine donijelo je Godišnje izvješće o radu Dječjeg vrtića Bubamara za odgojno-obrazovnu 2022./2023. godinu.

Godišnji izvještaj o radu za odgojno-obrazovnu 2022./2023. godinu usvojen je na sjednici Upravnog vijeća Dječjeg vrtića Bubamara, održanoj dana 6. rujna 2023. godine i objavljen

je na Oglasnim pločama 7. rujna 2023. godine.

Donja Stubica, 30. kolovoza 2023.

KLASA: 601-02/23-02/002

URBROJ: 2113-3-01-23-1

Ravnateljica

Snježana Benko